**НАЦРТ ИЗМЕНЕ И ДОПУНЕ СТАТУТА**

**АДВОКАТКЕ КОМОРЕ НИШ**

**I ОПШТЕ ОДРЕДБЕ**

**Члан 1**

Овим Статутом се уређују: задаци и послови, унутрашња организација Адвокатске коморе Ниша, избор и делокруг њених органа, начин вршења јавних овлашћења и друга питања од значаја за рад Адвокатске коморе Ниша.

**Члан 1а**

Адвокатска комора Ниша је независна, самостална и обавезна професионална организација адвоката који имају седиште адвокатске канцеларије на територији свих општина које припадају подручју надлежности виших судова у Нишу, Пироту, Врању, Прокупљу и Лесковцу.

Постојање Адвокатске коморе Ниша утврђено је Законом о адвокатури.

**Члан 2**

Назив Адвокатске коморе Ниша је:

"Адвокатска комора Ниша" написан је на српском језику и ћириличким писмом.

Седиште Адвокатске коморе је у Нишу, ул. Генерала Боже Јанковића 1/III/19-20.

**Члан 3**

Адвокатска комора Ниша има свој печат округлог облика са називом и седиштем на српском језику и ћириличким писмом.

Печат Адвокатске коморе Ниша је округлог облика, пречника 2,5 цм и садржи назив и седиште Адвокатске коморе Ниша и редни број печата.

Осим печата из става 2. овог члана, у употреби у Адвокатској комори Ниша су и следећи печати: Адвокатска комора Ниша - Дисциплински тужилац, Адвокатска комора Ниша - Дисциплински суд, Адвокатска комора Ниша - Адвокатска академија, Адвокатска комора Ниша – Изборна комисија, Адвокатска комора Ниша – Верификациона комисија.

Адвокатска комора Ниша има свој штамбиљ који је правоугаоног облика величине 5,5 цм x 2,5 цм и садржи назив и седиште Адвокатске коморе Ниша, простор за деловодни број и датум и редни број штамбиља.

Осим штамбиља из става 4. овог члана, у употреби у Адвокатској комори Ниша су и штамбиљ Дисциплинског тужиоца и штамбиљ Дисциплинског суда.

Адвокатска комора Ниша води књигу печата и штамбиља у коју се уноси отисак печата, односно штамбиља и пријемног штамбиља према редном броју и подаци о лицу које је задужено са печатом, односно штамбиљом и његов потпис и доноси посебан правилник којим се ближе уређује начин коришћења печата и штамбиља.

**Члан 4**

Адвокатска комора Ниша има амблем.

Амблем Адвокатске коморе Србије је кружног облика са два концентрична круга. У првом кругу је Темида, грчка богиња правде са повезаним очима, са мачем у десној руци, теразијама у левој руци и штитом са леве стране постоља на коме је уписана 1972. година. Други круг је оквир амблема. Између кругова исписан је на српском језику и ћириличким писмом текст: "Адвокатска комора Ниша".

**Члан 5**

Адвокатску комору Ниша представља и заступа председник Адвокатске коморе Ниша.

**Члан 6**

Адвокатска комора Ниша има своју имовину.

Адвокатска комора за своје обавезе одговара целокупном својом имовином.

Средства за рад Адвокатске коморе Ниша обезбеђују се на начин прописан Законом о адвокатури, Статутом Адвокатске коморе Србије и овим Статутом.

**Члан 7**

Рад Адвокатске коморе Ниша и њених органа је јаван.

Овим Статутом одређују се случајеви и поступак искључења јавности у току рада појединих органа Адвокатске коморе Ниша.

***1. Послови Адвокатске коморе Ниша***

**Члан 8**

Адвокатска комора Ниша обавља следеће послове:

- представља адвокатуру, заступа и штити њене интересе;

- стара се о обезбеђењу услова за правилно и законито вршење адвокатуре;

- предузима мере за развој адвокатуре;

- стара се о подизању стручног и етичког нивоа адвокатуре;

- стара се о јачању професионалне дисциплине и одговорности у вршењу адвокатуре;

- стара се о обнављању адвокатуре првенствено из реда адвокатских приправника;

- одржава односе са државним и правосудним органима и другим организацијама;

- подноси предлоге за унапређење адвокатуре, правосудног и правног система;

- даје предлоге о питањима значајним за остваривање и заштиту уставних слобода и права грађана;

- обавља друге послове од значаја за адвокатуру.

- унапређује и афирмише адвокатуру као независну професију, на свом подручју;

- доноси статут и друга општа акта;

- одлучује о начину коришћења сопствених средстава;

- врши јавна овлашћења у области адвокатуре у складу са Законом о адвокатури, Статутом Адвокатске Коморе Србије и овим Статутом на свом подручју;

- одлучује о упису у именике и брисању из именика адвоката, именика заједничких адвокатских канцеларија, уписник А и уписник Б адвоката страних држављана и именика адвокатских приправника, као првостепени орган;

- води именике адвоката, заједничких адвокатских канцеларија, уписник А и уписник Б адвоката страних држављана и именик адвокатских приправника за своје подручје;

- образује комисију за полагање адвокатског испита, организује и спроводи адвокатски испит за своју територију;

- води евиденцију о положеном адвокатском испиту на својој територији;

- стара се о законитости рада адвоката, адвокатских приправника, органа и службе адвокатске коморе и о спровођењу Статута Адвокатске коморе Србије, свог Статута и Кодекса професионалне етике адвоката;

- спроводи дисциплински поступак због повреде дужности и нарушавања угледа адвокатуре, у складу са одредбама Статута Адвокатске Коморе Србије и овог Статута

- заступа интересе адвоката за своју територију за коју је основана;

- остварује међународну сарадњу у складу са Законом о адвокатури и Статутом Адвокатске коморе Србије и овим Статутом, све од интереса за адвокатуру и Адвокатску комору Ниша;

- представља адвокате са свог подручја у пословима који су од значаја за Адвокатску комору Ниша пред домаћим и иностраним професионалним удружењима и организацијама, правним и физичким лицима;

- организује и спроводи сталну обуку адвоката, адвокатских приправника, дипломираних правника и запослених у адвокатским канцеларијама и специјализовано стручно усавршавање адвоката у складу са Статутом Адвокатске коморе Србије и овим Статутом;

- организује пружање бесплатне правне помоћи за територију за коју је основана у складу са законом;

- штити права и интересе адвоката и адвокатских приправника за територију за коју је основана;

- штити интересе и интегритет Адвокатске коморе Ниша;

- издаје сталне и повремене публикације;

- обавља друге послове прописане Законом о адвокатури, Статутом Адвокатске коморе Србије и овим статутом.

**УНУТРАШЊА ОРГАНИЗАЦИЈА**

**Члан 10**

Адвокатска комора Ниша остварује своје задатке и послове одређене законом, Статутом Адвокатске коморе Србије и овим Статутом посредством својих органа.

***Адвокатска комора Ниша и надлежност за територију за коју је основана***

**Члан 11**

Адвокатска комора Ниша врши своја јавна овлашћења и остварује своје задатке и послове на територији свих општина које припадају подручју надлежности виших судова у Нишу, Пироту, Врању, Прокупљу и Лесковцу.

У оквиру Адвокатске коморе Ниша формирају се заједнице адвоката и то за подручје Основног суда у Нишу - заједница адвоката Ниша, за подручје Вишег суда у Врању - заједница адвоката Врања, за подручје Вишег суда у Лесковцу - заједница адвоката Лесковца, за подручје Вишег суда у Пироту - заједница адвоката Пирота, за подручје

Вишег суда у Прокупљу - заједница адвоката Прокупља и за подручје Основног суда у Алексинцу - заједница адвоката Алексинца. Заједнице адвоката имају председника и заменика председника.

Председника и заменика председника заједница адвоката бирају адвокати који имају седиште адвокатске канцеларије на подручју заједнице адвоката за коју се председник и заменик председника бирају.

Мандати председника и заменика председника заједнице адвоката трају четири године и могу се поновити једанпут, с тим што се поступак избора уређује посебним правилником који доноси Управни одбор.

Председници заједница у саставу Адвокатске коморе Ниша учествују у раду Управног одбора, без права гласа.

Адвокатска комора Ниша има својство правног лица и наставља са радом на територији за коју је основана.

Адвокатска комора Ниша својим статутом и општим актима уређује унутрашњу организацију и рад, у складу са законом и Статутом Адвокатске коморе Србије.

Адвокатска комора Ниша задржава имовину коју је до сада стекла и има право да стиче имовину и њоме самостално располаже у складу са законом, Статутом Адвокатске коморе Србије и овим статутом.

Сви адвокати који имају седиште адвокатске канцеларије на подручју Адвокатске коморе Ниша су чланови Адвокатске коморе Ниша.

**ОРГАНИ АДВОКАТСКЕ КОМОРЕ НИША**

**Члан 12**

Органи Адвокатске коморе Ниша су:

- скупштина,

- председник,

- потпредседник,

- управни одбор,

- надзорни одбор,

- дисциплински тужилац,

- дисциплински суд,

- савет.

***1. Скупштина***

**Члан 13**

Скупштина Адвокатске коморе Ниша је највиши орган Адвокатске коморе Ниша.

**Члан 14**

Скупштину Адвокатске коморе Ниша чине представници које бирају сви адвокати Адвокатске коморе Ниша.

Гласање за представнике за скупштину Адвокатске коморе Ниша се спроводи по заједницама Адвокатске коморе Ниша.

Свака заједница адвоката даје у Скупштину Адвокатске коморе Ниша једног представника на сваких 10 адвоката.

Изборна листа која се сачини на начин из претходног става овог члана је јединствена и чине је сви кандидати за представнике Скупштине Адвокатске коморе Ниша, и за ту изборну листу адвокати, чланови Адвокатске коморе Ниша, гласају у целости на изборима за Скупштину Адвокатске коморе Ниша.

Адвокати са подручја свих заједница адвоката у саставу Адвокатске коморе Ниша бирају своје представнике у Скупштини Адвокатске коморе Ниша по представничком систему који обезбеђује равномерну заступљеност адвоката са подручја свих заједница адвоката и то искључиво тајним гласањем.

Без обзира на број својих чланова ниједна заједница адвоката у саставу Адвокатске коморе Ниш не може да има више од 49% укупног броја представника.

Управни одбор Адвокатске коморе Ниша приликом доношења одлуке о расписивању избора за представнике у Скупштини Адвокатске коморе Ниша, својом одлуком утврђује број представника за сваку заједницу адвоката у Скупштини Адвокатске коморе Ниша, према броју адвоката на дан доношења те одлуке, у складу са одредбом става три овог члана, као и коначни број представника у Скупштини, који се бирају.

Поступак избора, критеријуми за кандидовање и поступак опозива представника Скупштине Адвокатске коморе Ниша утврђује се овим Статутом.

**Члан 15**

Мандат представника траје 4 (четири) године и може се поновити.

**Члан 16**

Представници у Скупштини Адвокатске коморе Ниша стичу права и дужности представника даном потврђивања мандата од стране Скупштине претходног сазива

До потврђивања мандата нових представника у Скупштини Адвокатске коморе Ниша трају права и обавезе представника из претходног сазива.

Мандат представнику Скупштине Адвокатске коморе Ниш изабраном на допунским изборима, истиче када и мандати осталих представника односно чланова органа тог сазива.

**Члан 17**

Скупштина Адвокатске коморе Ниша:

(1) доноси:

1. Статут и одлуке о изменама и допунама Статута,

2. Пословник о свом раду и раду радних тела која образује,

(2) одлучује и расправља о:

1. свим питањима која су од интереса за адвокатуру, професионални и друштвени положај адвоката и адвокатских приправника, унапређења правног и правосудног система и друга питања у вези са пружањем правне помоћи, која су од општег значаја за јавни интерес и за заштиту права и слобода грађана и правних лица и о томе доноси одлуке,

2. одлучује о давању сагласности за оснивање нових Адвокатских комора са своје територије у складу са Статутом Адвокатске коморе Србије,

3. одобрава завршни рачун и доноси план прихода и расхода Адвокатске коморе Ниша,

4. претреса извештаје о раду органа Адвокатске коморе Ниша и о њима одлучује,

5. оснива фондове Адвокатске коморе Ниша и доноси правилнике о њиховом раду,

6. обавља друге послове у складу са законом, Статутом Адвокатске коморе Србије и овим Статутом;

(3) бира и опозива, искључиво тајним гласањем, у складу са одредбама овог Статута:

1. Председника Адвокатске коморе Ниша,

2. Потпредседника Адвокатске коморе Ниша,

2а. Чланове Управног одбора Адвокатске коморе Ниша,

3. Дисциплинског тужиоца и његове заменике,

4. Председника, заменика председника и судије Дисциплинског суда,

5. чланове Надзорног одбора,

(4) потврђује:

1. мандат представника у Скупштини Адвокатске коморе Ниша и чланова органа Адвокатске коморе Ниша које бира, у складу са овим Статутом.

**Члан 18**

Скупштина Адвокатске коморе Ниша конституисана је потврђивањем свих мандата.

**Члан 19**

Председник Адвокатске коморе Ниша сазива седницу Скупштине, као редовну најмање једанпут годишње или, као ванредну, уколико то захтевају околности или питања о којима треба Скупштина да се изјасни.

На предлог Управног одбора Адвокатске коморе Ниша или најмање 1/3 од укупног броја представника Скупштине Адвокатске коморе Ниш, председник Адвокатске коморе Ниша је дужан да сазове ванредну седницу Скупштине у року од 30 дана од дана пријема предлога.

Предлог из става 2. овог члана мора бити састављен у писаној форми с предлогом дневног реда и материјалом који се односи на предлог.

У случају да председник Адвокатске коморе Ниша не сазове седницу у року одређеном у ставу 2. овог члана, предлагач може сазвати седницу Скупштине у даљем року од 30 дана. Послове неопходне за сазивање и организовање ванредне скупштине Адвокатске коморе Ниша обавља - реализује служба - администрација Адвокатске коморе Ниша, по налогу предлагача. Нужне и неопходне трошкове сазивања Скупштине сноси Адвокатска комора Ниша, о чему одлуку доноси Управни одбор Адвокатске коморе Ниша на образложени предлог предлагача. .

По пријему предлога за сазивање ванредне скупштине Адвокатске коморе Ниша не може се покренути поступак за измене и допуне Статута Адвокатске коморе Ниша који се односи на подношење предлога и сазивање ванредне скупштине, до сазивања те скупштине.

**Члан 20.**

Скупштина ради у јавним седницама, а седница се може одржати ако јој присуствује више од половине представника.

Скупштина одлучује већином гласова присутних представника.

Скупштина одлучује апсолутном већином – 50% плус 1 глас од укупног броја представника у Скупштини, у посебним случајевима прописаном овим Статутом.

Сагласност за издвајање новоосноване коморе из састава Адвокатске коморе Ниша, Скупштина даје двотрећинском већином од укупног броја представника.

**Члан 21.**

Скупштина се, по правилу, одржава у седишту Адвокатске коморе Ниша, али председник или Управни одбор Адвокатске коморе Ниша могу сазвати седницу Скупштине и у неком другом месту.

Позиви за Скупштину, са назначењем места и времена одржавања, предложеним дневним редом и радним материјалом који се односи на предложени дневни ред, достављају се представницима у Скупштини најмање осам дана пре одржавања седнице Скупштине.

Изузетно, у ванредним околностима, позиви за ванредну седницу Скупштине могу бити достављени представницима у Скупштини телеграмом, телефоном или електронским путем, без радног материјала и у року краћем од рока прописаног у ставу 2. овог члана.

Постојање ванредних околности из става 3. овог члана утврђује Управни одбор Адвокатске коморе Ниша.

**Члан 22.**

Скупштина доноси одлуке.

Одлуком се одлучује о доношењу Статута, општих аката и другим пословима из делокруга рада Скупштине.

**Члан 23.**

Седницом Скупштине руководи Председник Адвокатске коморе Ниша.

У одсуству Председника Адвокатске коморе Ниша седницом руководи потпредседник Адвокатске коморе Ниша.

Уколико је Ванредна седница Скупштине Адвокатске коморе Ниша сазвана на предлог овлашћених предлагача из члана 19. овог Статута, Скупштином председава Председник Адвокатске коморе Ниша, а у случају његове одсутности или спречености Потпредседник Адвокатске коморе Ниша или члан Управног одбора кога одреди Председник Адвокатске коморе Ниша, или представник у Скупштини или члан Управног одбора Адвокатске коморе Ниша кога изабере Скупштина Адвокатске коморе Ниша да председава Скупштином.

Председавајући ванредне седнице скупштине је дужан да омогући овлашћеним предлагачима несметано излагање предлога због којих су сазвали скупштину, разлога због којих Председник Адвокатске коморе Србије није сазвао ванредну седницу Скупштине и да се стара о вођењу седнице у складу са Пословником.

Пословником ће се утврдити начин вођења скупштине, број и дужина излагања која може бити временски ограничена и друга питања од значаја за рад и вођење скупштине.

Седницом Скупштине на којој се одлучује о опозиву председника, председава најстарији присутни представник.

2***. Председник и потпредседник Адвокатске коморе Ниша***

**Члан 24**

Председник Адвокатске коморе Ниша:

- представља и заступа Адвокатску комору Ниша;

- сазива седнице Скупштине и Управног одбора Адвокатске коморе Ниша, предлаже дневни ред за те седнице и председава им;

- потписује одлуке и друге акте које доноси Скупштина и Управни одбор;

- доноси решења када се одлуке доносе у управном поступку;

- извршава одлуке Скупштине и Управног одбора;

- доноси одлуке о располагању средствима Адвокатске коморе Ниша у складу са законом, овим Статутом, Статутом Адвокатске коморе Србије, одлукама Управног одбора и Скупштине Адвокатске коморе Ниша;

- обавља и друге послове одређене овим Статутом или другим општим актима Адвокатске коморе Ниша.

Председника Адвокатске коморе Ниша непосредно бира и опозива Скупштина Адвокатске коморе Ниша на начин и у поступку утврђеним овим Статутом.

До потврђивања мандата новоизабраног Председника трају права и дужности Председника Адвокатске коморе Ниша претходног сазива.

За свој рад Председник одговара Скупштини Адвокатске коморе Ниша и Управном одбору Адвокатске коморе Ниша.

**Члан 25.**

Председника Адвокатске коморе Ниша у одсутности замењује Потпредседник Адвокатске коморе Ниша кога председник одреди, а у случају спречености оба потпредседника, члан Управног одбора кога Председник одреди.

**Члан 26.**

На првој изборној скупштини на начин предвиђен овим Статутом, биће изабрани Председник и два Потпредседника Адвокатске коморе Ниша.

Један Потпредседник бира се са подручја заједнице адвоката Ниша, док се други Потпредседник бира из редова осталих заједница адвоката Адвокатске коморе Ниша.

**Члан 27.**

Мандат Председника и Потпредседника траје 4 године и може се поновити.

**Члан 28.**

Потпредседник кога одреди председник замењује Председника у његовом одсуству и обавља и друге послове које му је поверио Председник.

У случају да председник не одреди потпредседника који га замењује, на начин прописан у претходном ставу, замењиваће га Потпредседник са дужим стажом о адвокатури.

 ***Управни одбор***

**Члан 29.**

Управни одбор је орган Адвокатске коморе Ниша који врши права и дужности утврђене овим Статутом и другим општим актима.

Управни одбор има 15 чланова које бира Скупштина Адвокатске коморе Ниша непосредним и тајним гласањем на начин утврђен овим Статутом и то 14 чланова Управног одбора од којих 7 чланова из Заједнице адвоката Ниша, 2 члана из Заједнице адвоката Лесковца, 2 члана из Заједнице адвоката Врања и по једног члана из Заједница адвоката Прокупља, Пирота и Алексинца и по положају Председник Адвокатске коморе Ниша, који је председник Управног одбора.

Чланови Управног одбора су по положају и потпредседници Адвокатске коморе Ниша, који се бирају у складу са одредбама овог Статута.

Број чланова Управног одбора који се бира из заједница адвоката на подручју Адвокатске коморе Ниша, осим заједнице адвоката Ниша, умањује се за једног члана Управног одбора и то за заједницу адвоката са чијег подручја је изабран потпредседник Адвокатске коморе Ниша.

**Члан 30**

Управни одбор Адвокатске коморе Ниша је конституисан потврђивањем свих мандата.

До потврђивања мандата новог сазива Управног одбора Адвокатске коморе Ниша трају права и дужности Управног одбора из претходног сазива.

**Члан 31**

Управни одбор врши следеће послове:

1. спроводи одлуке Скупштине;

2. доноси одлуке о постојању ванредних околности за сазивање ванредне седнице скупштине у складу са одредбама овог Статута;

3. утврђује предлог статута и других општих аката које доноси Скупштина;

4. уређује организацију, начин полагања и издавања уверења о положеном адвокатском испиту, Правилник о именицима и другим евиденцијама, Правилник о оснивању и раду Адвокатске академије, програм рада, организацију и рад Адвокатске академије и друге опште акте који нису овим Статутом или другим општим актом стављени у надлежност Скупштине или неког другог органа;

5. врши надзор над радом Адвокатске академије Адвокатске коморе Ниша;

6. доноси програме сталне опште, посебне и специјализоване обуке адвоката на предлог Адвокатске академије Адвокатске коморе Ниша;

7. доноси програм опште и посебне обуке адвокатских приправника, дипломираних правника и лица запослених у адвокатским канцеларијама и адвокатским ортачким друштвима, на предлог Адвокатске академије Адвокатске коморе Ниша;

8. доноси и друге одлуке у вези са радом Адвокатске академије Адвокатске коморе Ниша;

9. именује органе Адвокатске академије Адвокатске коморе Ниша;

10. доноси одлуке о свим накнадама везаним за рад Адвокатске академије Адвокатске коморе Ниша;

11. утврђује начин избора и рада чланова комисија за полагање адвокатског испита;

12. уређује садржину и начин вођења именика адвоката, заједничких адвокатских канцеларија и именика адвокатских приправника

13. води јединствени именик адвоката, заједничких адвокатских канцеларија, Уписник А и Уписник Б именика адвоката страних држављана и именик адвокатских приправника за територију Адвокатске коморе Ниш;

14. извршава коначне пресуде дисциплинског суда Адвокатске коморе Ниша;

15. доноси одлуку о расписивању избора за чланове органа и носилаца функција у Адвокатској комори Ниша;

16. доноси одлуке о именовању Изборне комисије, Верификационе комисије и бирачких одбора;

17. утврђује листе кандидата;

18. усклађује ставове Адвокатске коморе Ниша са државним и другим органима у стварима које се доносе уз сагласност надлежног државног органа;

19. прати рад адвоката, заједничких адвокатских канцеларија и адвокатских ортачких друштава на територије Адвокатске коморе Ниша и предузима одговарајуће мере у складу са законом и овим Статутом;

20. доноси одлуке о врсти, облицима и трајању мера за заштиту професионалних права и интереса адвоката и о њиховој примени, с тим да ако се ради о обустави рада адвоката та мера не може трајати дуже од 3 дана, док о тој мери не одлучи Скупштина Адвокатске коморе Ниша;

21. прати рад заједница са своје територије и даје препоруке у вези са њиховим радом;

22. утврђује предлог плана прихода и расхода и стара се о његовом уредном извршавању;

23. одређује лица која могу располагати материјалним средствима и границе њихових овлашћења;

24. одлучује о додели Плакете и Повеље Адвокатске коморе Ниша и предлаже Адвокатској комори Србије кандидате за доделу највиших признања;

25. одређује основну оријентацију штампаних и електронских издања и презентације Адвокатске коморе Ниша;

26. именује одговорна лица и предаваче Адвокатске академије Адвокатске коморе Ниша;

27. предлаже кандидате Адвокатској комори Србије за изборне чланове Високог савета судства и Државног већа тужилаца, у складу са овим Статутом;

28. одређује представнике Адвокатске коморе Ниша и чланове органа и тела из реда адвоката у органима и организацијама;

29. одлучује о статусним, материјалним и другим питањима радника службе Адвокатске коморе Ниша;

30. одлучује о пословима и питањима који законом, овим Статутом и другим општим актом нису стављени у делокруг рада Скупштине или неког другог органа;

31. одлучује о чланству Адвокатске коморе Ниша у међународним адвокатским организацијама и удружењима и именује представнике Адвокатске коморе Ниша у овим организацијама и удружењима;

32. доноси општа акта у складу са овим Статутом;

33. доноси Пословник о свом раду;

34. бира Декана Адвокатске Академије Адвокатске коморе Ниша;

35. врши друге послове које му повери Скупштина.

**Члан 32**

За обављање послова из свог делокруга, Управни одбор може образовати стална или повремена радна тела и именовати чланове тих тела из реда адвоката и када они нису чланови органа Адвокатске коморе Ниша.

**Члан 33**

Управни одбор ради у седницама којима мора присуствовати већина од укупног броја његових чланова чији је мандат потврђен, а одлучује већином гласова присутних чланова.

Седнице Управног одбора Адвокатске коморе Ниша одржавају се најмање једном месечно.

Седнице Управног одбора су јавне, а овим Статутом и Пословником о раду Управног одбора утврђују се случајеви када може бити искључена јавност у раду.

Председник Адвокатске коморе Ниша сазива седнице Управног одбора, као редовне и ванредне.

Седница Управног одбора мора се заказати у року од 10 дана од пријема писмено образложеног предлога најмање 5 чланова Управног одбора.

**Секретар Управног одбора**

**Члан 34.**

Секретара Управног одбора Адвокатске коморе Ниша именује и опозива Управни одбор Адвокатске коморе Ниша из реда чланова Управног одбора, на предлог председника Управног одбора.

Секретар Управног одбора се стара о припреми седнице и спровођењу одлука Управног одбора.

***Надзорни одбор***

**Члан 35.**

Надзорни одбор контролише финансијско пословање Адвокатске коморе Ниша.

Надзорни одбор је самосталан орган Адвокатске коморе Ниша и за свој рад непосредно одговара Скупштини Адвокатске коморе Ниша.

**Члан 36**

Скупштина Адвокатске коморе Ниша непосредно бира чланове Надзорног одбора и то из редова заједнице адвоката Ниша два члана и по једног члана из сваке заједнице адвоката у саставу Адвокатске коморе Ниша и то заједнице адвоката Лесковца, заједнице адвоката Врања, заједнице адвоката Прокупља, заједнице адвоката Пирота и заједнице адвоката Алексинца.

Мандат чланова Надзорног одбора траје 4 године.

До потврђивања мандата члановима новог сазива Надзорног одбора трају права и дужности члановима Надзорног одбора из претходног сазива.

Чланови Надзорног одбора на првом састанку који се одржава у року од 30 дана од дана потврђивања мандата, бирају председника и заменика председника.

Надзорни одбор доноси пословник о свом раду.

**Члан 37**

Надзорни одбор је дужан да прегледа завршни рачун, и најмање једном годишње финансијско пословање Адвокатске коморе Ниша, дâ свој налаз и извештај поднесе на редовној годишњој Скупштини.

Надзорни одбор је овлашћен да даје мишљење и препоруке органима Адвокатске коморе Ниша у погледу располагања средствима Коморе, како би се имовина и новчана средства очувала, наменски користила од стране овлашћених органа и у складу са законом и овим Статутом.

***Дисциплински органи***

**Члан 38**

Дисциплински органи Адвокатске коморе Ниша су: Дисциплински тужилац и Дисциплински суд.

Дисциплинске органе непосредно бира Скупштина Адвокатске коморе Ниша, у складу са овим Статутом.

Мандат дисциплинских органа траје 4 (четири) године. До потврђивања мандата нових дисциплинских органа трају права и дужности тих органа из претходног сазива.

Други органи Адвокатске коморе Ниш не могу да врше надзор над радом дисциплинских органа, дају налоге за поступање у појединачним дисциплинским предметима, нити на други начин угрожавају Статутом утврђени положај дисциплинских органа.

Дисциплински органи подносе извештај о свом раду и одговарају Скупштини Адвокатске коморе Ниша.

Дисциплинску одговорност адвоката и адвокатских приправника утврђују дисциплински органи у дисциплинском поступку који је утврђен овим Статутом.

Дисциплински органи Адвокатске коморе Ниша у дисциплинском поступку поступају као првостепени органи.

Адвокати и адвокатски приправници дисциплински одговарају за лакше и теже повреде дужности и угледа адвокатуре, које се уређују Законом о адвокатури, Статутом Адвокатске коморе Србије и овим Статутом.

Дисциплински органи су дужни да поступају хитно, а нарочито у случајевима вођења дисциплинског поступка у којима је донето решење о привременој забрани бављења адвокатуром.

**Дисциплински тужилац**

**Члан 39.**

Дисциплински тужилац је самосталан и независан орган Адвокатске коморе Ниша.

Дисциплински тужилац има 6 заменика, који у дисциплинском поступку имају иста права и дужности као и Дисциплински тужилац, а дужни су да поступају по његовим обавезним упутствима.

Дисциплински тужилац покреће дисциплински поступак, подиже и заступа оптужницу пред Дисциплинским судом, улаже правне лекове и предлаже Управном одбору утврђивање привремене забране рада бављења адвокатуром.

 **Члан 40.**

Дисциплински тужилац и заменици дисциплинског тужиоца Адвокатске коморе Ниш су подређени Дисциплинском тужиоцу Адвокатске коморе Србије и дужни су да поступају по обавезним упутствима Дисциплинског тужиоца Адвокатске коморе Србије.

**Дисциплински суд**

**Члан 41.**

Дисциплински суд Адвокатске коморе Ниша самосталан је и независан у свом раду.

**Члан 42.**

Дисциплински суд Адвокатске коморе Ниша поступа као првостепени суд у дисциплинским поступцима.

Дисциплински суд Адвокатске коморе Ниша састоји се од Председника суда, Заменика председника суда и 9 судија.

Радом Дисциплинског суда руководи Председник суда, а у његовој одсутности његов заменик.

Дисциплински суд суди у већу које чини троје судија тога суда. Председника и састав Већа утврђује решењем Председник Дисциплинског суда. Веће одлучује простом већином гласова.

**Члан 43**

Дисциплински суд у Адвокатској комори Ниш бира се у складу са овим Статутом.

 ***Савет***

**Члан 44**

Адвокатска комора Ниша има Савет Адвокатске коморе Ниша, као свој орган.

Савет даје мишљења и предлоге Скупштини и Управном одбору о питањима која су од значаја за адвокатуру.

**Члан 45.**

Чланови Савета Адвокатске коморе Ниша су Председник и Потпредседници Адвокатске коморе Ниша, као чланови по положају и четири изборна члана које, на предлог Управног одбора бира Скупштина.

Изборни члан Савета може бити адвокат који има најмање 25 година стажа у адвокатури на дан избора, који је пре избора за члана Савета најмање један мандат радио у органима Адвокатске коморе Србије или Адвокатске коморе Ниша, који никада није дисциплински одговарао, који није одговарао за кривично дело које би га чинило недостојним за бављење адвокатуром и који није члан највиших органа политичке странке.

Изборни члан Савета мора бити адвокат који је исказивао посебно ангажовање у раду Адвокатске коморе Ниша и дао допринос развоју и унапређењу добрих колегијалних односа и професионалне сарадње Адвокатске коморе Ниша са другим адвокатским коморама, и који је допринео развоју и афирмацији адвокатуре као независне професије.

Мандат изборних чланова Савета траје четири године.

Председника Савета бирају чланови Савета, већином од укупног броја чланова.

За председника Савета може бити изабран само изборни члан Савета.

**Члан 46.**

Председник Савета Адвокатске коморе Ниша, Председник Адвокатске коморе Ниша, Управни одбор Адвокатске коморе Ниша, као и најмање два члана Савета могу предложити заказивање седнице Савета Адвокатске коморе Ниша.

Савет о свом раду подноси извештај Скупштини Адвокатске коморе Ниша.

Скупштина и Управни одбор Адвокатске коморе Ниша дужни су да ставе на дневни ред и размотре предлоге и мишљења Савета Адвокатске коморе Ниша на првој наредној седници.

Председник Савета Адвокатске коморе Ниша обавештава се о одржавању седница Управног одбора и Скупштине Адвокатске коморе Ниша, на којима може присуствовати, без права гласа.

***Секција "Млади адвокати Адвокатске коморе Ниша"***

**Члан 47**

У Адвокатској комори Ниша може се оснивати секција младих адвоката.

Одлуку о оснивању и правила којима се уређује начин организовања и рад младих адвоката доноси Управни одбор.

Члан секције младих адвоката може бити адвокат до 40 година живота.

**ОРГАНА И НОСИОЦЕ ФУНКЦИЈА АДВОКАТСКЕ КОМОРЕ НИША**

1. ***Избори и мандат чланова органа и носилаца функција***

**Члан 48**

Адвокати који су уписани у Именик адвоката Адвокатске коморе Ниша имају право да бирају и буду бирани за чланове органа и носиоце функција у Адвокатској комори Ниша и Адвокатској комори Србије у складу са Статутом Адвокатске коморе Србије и овим Статутом.

**Члан 49**

Скупштина Адвокатске коморе Ниш бира чланове органа и носиоце функција непосредно тајним гласањем на мандатни период од 4 (четири) године, осим ако овим Статутом није другачије одређено.

Чланови органа и носиоци функција у Адвокатској комори Ниша могу бити чланови органа и обављати исту функцију највише у два мандата, осим ако овим Статутом није другачије одређено

Представнике у Скупштини Адвокатске коморе Ниша бирају адвокати у саставу Адвокатске коморе Ниша, у складу са овим Статутом, непосредно и искључиво тајним гласањем.

Представник у Скупштини Адвокатске коморе Ниш стиче права и дужности даном потврђивања мандата од стране Скупштине Адвокатске коморе Ниш. До конституисања Скупштине Адвокатске коморе Ниша, у смислу одредаба овог Статута, права и дужности Скупштине Адвокатске коморе Ниша врши Скупштина Адвокатске коморе Ниш претходног сазива.

Након конституисања Скупштине Адвокатске коморе Ниш, у смислу одредаба овог Статута, престаје мандат Скупштини Адвокатске коморе Ниш претходног сазива.

Чланове Управног одбора Адвокатске коморе Ниш бира Скупштина у складу са овим Статутом, непосредно и искључиво тајним гласањем.

Члан Управног одбора Адвокатске коморе Ниш стиче права и дужности даном потврђивања мандата од стране Скупштине Адвокатске коморе Ниш. До потврђивања мандата нових чланова Управног одбора Адвокатске коморе Ниш трају права и обавезе члана Управног одбора Адвокатске коморе Ниш из претходног сазива.

Након конституисања Управног одбора Адвокатске коморе Ниш, у смислу одредаба овог Статута, престаје мандат Управном одбору претходног сазива, а потврђивање преосталих мандата чланова Управног одбора Адвокатске коморе Ниша врши Скупштина Адвокатске коморе Ниш.

Председник Адвокатске коморе Ниш, Потпредседник Адвокатске коморе Ниша, Надзорни одбор Адвокатске коморе Ниша, Дисциплински тужилац Адвокатске коморе Ниша и заменици дисциплинског тужиоца Адвокатске коморе Ниша, Председник, Заменик председника и судије Дисциплинског суда Адвокатске коморе Ниша, бирају се на Скупштини Адвокатске коморе Ниша непосредно и искључиво тајним гласањем и тако да њихови мандати трају до избора чланова нових органа Адвокатске коморе Ниша.

Председник и потпредседници Адвокатске коморе Ниша бирају се на мандатни период од 4 године.

Надзорни одбор Адвокатске коморе Ниша, Дисциплински тужилац и заменици дисциплинског тужиоца Адвокатске коморе Ниша, Председник, Заменик председника и судије Дисциплинског суда Адвокатске коморе Ниша бирају се на мандатни период од 4 године.

***Органи за спровођење избора***

**Члан 50**

Орган за спровођење избора је Изборна комисија Адвокатске коморе Ниша.

Изборна комисија има председника, заменика председника и још 5 чланова, који имају 5 заменика који су из исте заједнице адвоката с тим што свака заједница адвоката даје по једног члана у изборну комисију.

Мандат Изборне комисије Адвокатске коморе Ниша траје 4 (четири) године.

**Члан 51**

Адвокатска комора Ниш за спровођење избора за представнике у Скупштини АК Ниш. именује бирачке одборе као органе за спровођење избора на нивоу заједница адвоката

 **Изборна комисија**

**Члан 52**

Управни одбор Адвокатске коморе Ниша именује Изборну комисију у складу са чланом 50 овог Статута.

Председник, заменик председника, чланови Изборне комисије и њихови заменици, као и председници и чланови других органа за спровођење избора чије је постојање предвидјено овим Статутом не могу бити кандидати нити предлагачи кандидата за чланове органа и носиоце функција у органима Адвокатске коморе Ниша. У случају да председник или неко од чланова Изборне комисије или председник или чланови других органа за спровођење избора постану кандидати или предлагачи кандидата за члана органа или носилаца функција у Адвокатској комори Ниша њима престаје функција у органу за спровођење избора и у том случају се мора спровести нов поступак за избор тог члана/

**Члан 53.**

Изборна комисија Адвокатске коморе Ниш:

1. стара се о законитом спровођењу избора,

2. организује техничку припрему за изборе,

3. прати примену и даје објашњења у вези са применом овог Статута и спровођењем појединих изборних радњи,

4. прописује обрасце за спровођење изборних радњи прописаних овим Статутом,

5. сачињава бирачке спискове, који чине сви представници Адвокатске коморе Ниша по заједницама адвоката којима је потврђен мандат,

6.утврђује изглед, број и начин заштите гласачких листића за бирачка места и оверава их,

7. одређује изборне акте који јој се достављају,

8. утврђује да ли је предлог кандидатуре састављен и поднет у складу са овим Статутом,

9. утврђује испуњеност услова за кандидовања предложеног кандидата,

10. утврђује листе кандидата за чланове органа Адвокатске коморе Србије и носиоце функција Адвокатске коморе Ниш,

11. у случају приговора на листе кандидата, Управном одбору Адвокатске коморе Ниш доставља мишљење о основаности приговора и потребан материјал за одлучивање по приговору.

12. спроводи поступак гласања, заједно са бирачким одборима, када су формирани у складу са цланом 54 овог Статута.

13. врши контролу законитог и статутарног рада бирачких одбора,

14. утврђује и објављује резултате избора и то у року од 24 часа од добијања записника од стране Бирачких одбора ( у случају Избора за представнике у Скупштини АК Ниш) и дужна је да у року од 24 часа о резултатима избора обавести Управни одбор Адвокатске коморе Ниш уз достављање записника бирачких одбора о спроведеним изборима и да у истом року од 24 часа резултате избора објави на веб сајту Адвокатске коморе Ниш

15. води записник о свом раду који потписују сви чланови Изборне комисије Адвокатске коморе Ниша,

16. подноси извештај Управном одбору Адвокатске коморе Ниша о спроведеним изборима,

17. одређује начин чувања и руковања изборним материјалом,

18. обавља и друге послове предвиђене овим Статутом.

**Бирачки одбор**

**Члан 54.**

Бирачки одбор, као орган за спровођење избора се формира када се спроводе избори за представнике у Скупштини Адвокатске коморе Ниша.

Управни одбор Адвокатске коморе Ниша именује бирачке одборе по заједницама адвоката у саставу: председник, заменик председника, 2 (два) члана и 2 (два) заменика члана за понаособ најкасније недељу дана пре дана одржавања избора. Изборне јединице - заједнице у саставу Адвокатске коморе Ниш достављају Управном одбору Адвокатске коморе Ниш предлоге за председника, заменика председника, чланове и заменике чланова Бирачких одбора, најкасније 15 дана од дана пријема писменог обавештења о почетку изборног поступка.

Бирачки одбори спроводе непосредно гласање на бирачком месту под надзором Изборне комисије, обезбеђују правилност и тајност гласања и са Изборном комисијом утврђују резултате гласања на изборној јединици за коју су именовани.

Бирачки одбори се именују за спровођење избора или допунских избора и по окончању изборних радњи, њихов мандат се завршава предајом извештаја.

Бирацки одбори су обавезни да изборни материјал /гласацке листице/ и записник о утрђивању резултата гласања , доставе Изборној комисији у року од шест часова од момента заврсетка гласања по заједницама адвоката.

 ***Расписивање избора***

**Члан 55**

Одлуку о почетку изборног поступка доноси Управни одбор Адвокатске коморе Ниша најкасније 120 дана пре истека мандата. На основу ове одлуке председник Адвокатске коморе Ниша обавештава све председнике заједница адвоката у саставу Адвокатске коморе Ниша о започињању изборног поступка и позива их да доставе предлоге за председника, заменика председника, чланове и заменике чланова Изборне комисије и Верификационе комисије Адвокатске коморе Ниша.

Одлуку о расписивању избора доноси Управни одбор Адвокатске коморе Ниша најкасније 90 дана пре истека мандата.

Одлуком о расписивању избора утврђује се листа носилаца функција и број чланова органа Адвокатске коморе Ниша који се бирају непосредно и искључиво тајним гласањем, рокови за спровођење изборних радњи, рокови за кандидовање и утврђивање листе кандидата.

Управни одбор Адвокатске коморе Ниша именује и Верификациону комисију Адвокатске коморе Ниша од 3 (три) члана и 3 (три) заменика члана.

Верификациона комисија Адвокатске коморе Ниша прати и стара се о законитом спровођењу изборних радњи за избор представника у Скупштину Адвокатске коморе Србије и чланова Управног одбора Адвокатске коморе Србије, за избор представника у Скупштину Адвокатске коморе Ниша и за чланове осталих органа Адвокатске коморе Ниша и присуствује седници изборне скупштине Адвокатске коморе Ниш и доставља извештај о спроведеном поступку са предлогом Скупштини Адвокатске коморе Ниш за потврђивањем мандата. Верификациона комисија Адвокатске коморе Ниш ради у пуном саставу, а одлучује већином гласова.

Одлука о расписивању избора објављује се на интернет страници и на огласној табли Адвокатске коморе Ниша и доставља свим председницима заједница адвоката у саставу Адвокатске коморе Ниша

Председници заједница адвоката су дузни да без одлагања обавесте адвокате са подруцја своје заједнице о одлуци о расписивању избора.

**Члан 56.**

Управни одбор Адвокатске коморе Ниша именује Изборну комисију Адвокатске коморе Ниш

Верификациона комисија Адвокатске коморе Ниша дужна је да достави извештај о законитости спроведеног изборног поступка у заједницама адвоката у саставу Адвокатске коморе Ниша и предложи потврду мандата изабраних представника у Скупштини и чланова Управног одбора Адвокатске коморе Србије и Адвокатске коморе Ниша, изабраних представника у Скупштини и Управном одбору Адвокатске коморе Србије и Адвокатске коморе Ниша најкасније 10 дана пре истека мандата представницима у Скупштини Адвокатске коморе Србије и Адвокатске коморе Ниша, члановима органа и носилаца функција Адвокатске коморе Србије и Адвокатске коморе Ниша.

***Кандидовање***

**Члан 57.**

За Председника Адвокатске коморе Ниш може се кандидовати адвокат који испуњава следеће критеријуме:

1. најмање 15 година стажа у адвокатури пре кандидовања,

2. да је пре кандидовања најмање 1 мандат радио у органима Адвокатске коморе Србије или Адвокатске коморе Ниша,

3. да није дисциплински одговарао 10 година које претходе подношењу кандидатуре,

4. да није кривично одговарао за кривично дело које би га чинило недостојним за бављење адвокатуром,

5. да није члан органа политичке странке.

**Члан 58**

За Потпредседника Адвокатске коморе Ниша може се кандидовати адвокат који испуњава следеће критеријуме:

1. најмање 15 година стажа у адвокатури пре кандидовања,

2. да је пре кандидовања најмање 1 мандат радио у органима Адвокатске коморе Србије или Адвокатске коморе Ниша,

3. да није дисциплински одговарао 10 година које претходе подношењу кандидатуре,

4. да није кривично одговарао за кривично дело које би га чинило недостојним за бављење адвокатуром,

6. да није члан органа политичке странке.

**Члан 59**

За члана Управног одбора Адвокатске коморе Ниша може се кандидовати адвокат који испуњава следеће критеријуме:

1. најмање 10 година стажа у адвокатури пре кандидовања,

2. да није дисциплински одговарао 10 година које претходе подношењу кандидатуре,

3. да није кривично одговарао за кривично дело које би га чинило недостојним за бављење адвокатуром,

4. да није члан органа политичке странке

**Члан 60**

За члана Надзорног одбора Адвокатске коморе Ниша може се кандидовати адвокат који испуњава следеће критеријуме:

1. најмање 10 година стажа у адвокатури пре кандидовања,

2. да није дисциплински одговарао 10 година које претходе подношењу кандидатуре,

3. да није кривично одговарао за кривично дело које би га чинило недостојним за бављење адвокатуром,

4. да није члан органа политичке странке.

**Члан 61**

За Дисциплинског тужиоца Адвокатске коморе Ниша може се кандидовати адвокат који испуњава следеће критеријуме:

1. најмање 15 година непрекидног стажа у адвокатури пре кандидовања,

2. да је пре кандидовања најмање 1 мандат радио у органима Адвокатске коморе Србије или Адвокатске коморе Ниша,

3. да није дисциплински одговарао 10 година које претходе подношењу кандидатуре,

4. да није кривично одговарао за кривично дело које би га чинило недостојним за бављење адвокатуром,

5. да није члан органа политичке странке.

**Члан 62.**

За заменика Дисциплинског тужиоца Адвокатске коморе Ниша може се кандидовати адвокат који испуњава следеће критеријуме:

1. најмање 10 година непрекидног стажа у адвокатури пре кандидовања,

2. да није дисциплински одговарао 10 година које претходе подношењу кандидатуре,

3. да није кривично одговарао за кривично дело које би га чинило недостојним за бављење адвокатуром,

4. да није члан органа политичке странке.

**Члан 63.**

За Председника Дисциплинског суда Адвокатске коморе Ниша може се кандидовати адвокат који испуњава следеће критеријуме:

1. најмање 15 година стажа у адвокатури пре кандидовања,

2. да је пре кандидовања најмање 1 мандат радио у органима Адвокатске коморе Србије или Адвокатске коморе Ниша,

3. да није дисциплински одговарао 10 година које претходе подношењу кандидатуре,

4. да није кривично одговарао за кривично дело које би га чинило недостојним за бављење адвокатуром,

5. да није члан органа политичке странке.

**Члан 64.**

За заменика председника Дисциплинског суда Адвокатске коморе Ниша може се кандидовати адвокат који испуњава следеће критеријуме:

1. најмање 10 година стажа у адвокатури пре кандидовања,

2. да је пре кандидовања најмање 1 мандат радио у органима Адвокатске коморе Србије или Адвокатске коморе Ниша,

3. да није дисциплински одговарао 10 година које претходе подношењу кандидатуре,

4. да није кривично одговарао за кривично дело које би га чинило недостојним за бављење адвокатуром,

5. да није члан органа политичке странке.

**Члан 65.**

За судије Дисциплинског суда Адвокатске коморе Ниша може се кандидовати адвокат који испуњава следеће критеријуме:

1. најмање 10 година стажа у адвокатури пре кандидовања,

2. да није дисциплински одговарао 10 година које претходе подношењу кандидатуре,

3. да није кривично одговарао за кривично дело које би га чинило недостојним за бављење адвокатуром,

4. да није члан органа политичке странке.

**Члан 66.**

За представника у Скупштини Адвокатске коморе Србије може се кандидовати адвокат који испуњава следеће критеријуме:

1. најмање 5 година стажа у адвокатури пре кандидовања,

2. да није дисциплински одговарао 5 година које претходе подношењу кандидатуре,

3. да није кривично одговарао за кривично дело које би га чинило недостојним за бављење адвокатуром,

4. да је допринео угледу адвокатуре и очувању њеног самосталног и независног положаја,

5. да није члан органа политичке странке.

**Члан 67.**

За представника у Скупштини Адвокатске коморе Ниша може се кандидовати адвокат који испуњава следеће критеријуме:

1. најмање 5 година стажа у адвокатури пре кандидовања,

2. да није дисциплински одговарао 5 година које претходе подношењу кандидатуре,

3. да није кривично одговарао за кривично дело које би га чинило недостојним за бављење адвокатуром,

4. да је допринео угледу адвокатуре и очувању њеног самосталног и независног положаја,

5. да није члан органа политичке странке.

**Члан 68**

Право предлагања кандидата, под условима предвиђеним Статутом Адвокатске коморе Србије и овим Статутом, за чланове органа и носиоце функција има сваки адвокат, члан Адвокатске коморе Ниша у Скупштини Адвокатске коморе Ниша.

Кандидатуре се достављају у писаној форми Изборној комисији Адвокатске коморе Ниша, непосредно или препорученом поштом. Кандидатуре се заводе у деловодни протокол Адвокатске коморе Ниша. Кандидатура садржи следеће податке: име и презиме адвоката који се кандидује за члана органа или носиоца функције, седиште његове адвокатске канцеларије, орган или функцију за коју се кандидат предлаже и сагласност кандидата.

Предлагач може предложити само једног кандидата. Кандидатура мора бити оверена адвокатским печатом и потписом предлагача, а сагласност предложеног кандидата његовим адвокатским печатом и потписом.

Приликом подношења кандидатуре, кандидати за председника Адвокатске коморе Ниша достављају програме рада.

Уз кандидатуру кандидат доставља потврду адвокатске коморе у којој се наводе подаци о дужини бављења адвокатуром, да ли је кандидат дисциплински одговарао, ако јесте, када и за коју повреду дужности и угледа адвоката, када је обављао функцију члана органа или носиоца функције у адвокатској комори и изјаву предложеног кандидата о прихватању кандидатуре, изјаву да није члан органа политичке странке.

**Члан 69.**

Исти кандидат не може бити истовремено увршћен у две листе кандидата за члана органа или носиоца функције Адвокатске коморе Србије и Адвокатске коморе Ниша. Ако је исти адвокат кандидован на више изборних листа у Адвокатској комори Србије и Адвокатској комори Ниша, Изборна комисија Адвокатске коморе Ниша ће га позвати да се определи на којој ће листи остати.

Ако кандидат не поступи по захтеву Изборне комисије Адвокатске коморе Ниша из претходног става, Изборна комисија Адвокатске коморе Ниша ће га ставити на листу за коју је Адвокатској комори Ниша стигла прва његова кандидатура.

Члану органа у Адвокатској комори Ниша, избором за члана органа Адвокатске коморе Србије, престаје мандат у Адвокатској комори Ниша.

Одредба из става 3. овог члана односи се и на представнике у Скупштини Адвокатске коморе Србије и представнике у Скупштини Адвокатске коморе Ниша.

**Члан 70.**

У случају да изабрани кандидат за представника у Скупштини Адвокатске коморе Србије и представника у Скупштини Адвокатске коморе Ниша или члан органа Адвокатске коморе Србије и Адвокатске коморе Ниша или носилац функције Адвокатске коморе Србије и Адвокатске коморе Ниша не жели да се прихвати чланства у том органу или му по било ком основу престане функција члана тог органа пре истека мандата, спроводе се допунски избори које расписује Управни одбор Адвокатске коморе Ниш, у складу са овим Статутом.

**Члан 71**

Кандидатуре се достављају у роковима које утврди Управни одбор Адвокатске коморе Ниш одлуком о расписивању избора и он не може бити краћи од 30 дана нити дужи од 45 дана од дана доношења одлуке о расписивању избора.

Од првог дана одређеног за пријем кандидатура, до утврђивања листе кандидата Изборна комисија Адвокатске коморе Ниш је у сталном заседању. Секретарске послове за Изборну комисију обавља Служба Адвокатске коморе Ниша која поступа по налозима Изборне комисије Адвокатске коморе Ниша.

***Изборна комисија утврђује листу кандидата***

**Члан 72**

**5. Утврђивање листе кандидата**

**Члан 72**

Изборна комисија проверава испуњеност услова за кандидовање и утврђује листе кандидата најкасније 10 дана пре дана одржавања избора за органе Адвокатске коморе Ниша. Редослед кандидата утврђује се према времену пријема кандидатуре . Листе кандидата са потврдом изборне комисије о времену пријема достављају се на потврду Управном одбору Адвокатске коморе Ниша.

Изборна комисија утврђује листу кандидата

Ако Изборна комисија Адвокатске коморе Ниша утврди да кандидатура не испуњава услове прописане овим Статутом, позваће предлагача и кандидата да недостатке отклони у року од 3 дана од дана пријема писменог обавештења. Ако предлагач недостатке не отклони, Изборна комисија Адвокатске коморе Ниша ће решењем кандидатуру одбацити.

Против решења Изборне комисије Адвокатске коморе Ниша дозвољен је приговор у року од 48 сати од дана пријема решења о одбацивању кандидатуре.

Против одлуке Изборне комисије Адвокатске коморе Ниша о утврђивању листе кандидата дозвољен је приговор у року од 48 сати од дана објављивања. Одлука о утврђивању листе кандидата објављује се на wеб интернет страници и на огласној табли Адвокатске коморе Ниша са тачним временом објављивања.

Право на приговор из става 4. и 5. имају предлагач и кандидат.

О приговорима из става 4. и 5. овог члана, одлучује Управни одбор Адвокатске коморе Ниша у наредном року од 48 сати.

Одлука Управног одбора Адвокатске коморе Ниша по приговорима је коначна.

**Члан 73**

Изборна комисија Адвокатске коморе Ниша може да ради уколико је присутан председник или заменик председника и више од половине чланова, а одлуке доноси већином гласова присутних. Гласати могу само чланови Изборне комисије, или заменик члана на место одсутног члана Изборне комисије. Уколико у току спровођења изборног поступка, председник Изборне комисије упозори на неправилности у раду, које се не отклоне, овлашћен је да одмах прекине даљи ток изборног поступка, наложи понављање изборне радње или целокупног изборног поступка и обавести о томе Управни одбор. Након одлуке председника Изборне комисије, заменик председника и чланови комисије не могу даље поступати. Поводом одлуке председника Изборне комисије Адвокатске коморе Ниш, Управни одбор Адвокатске коморе Ниша доноси одлуку о даљем току избора.

Изборна комисија потврђене листе кандидата најкасније 5 дана пре дана одржавања избора за органе Адвокатске коморе Ниша, објављује на wеб интернет страници и на огласној табли Адвокатске коморе Ниша са тачним временом објављивања.

***Изборни материјал***

**Члан 74**

Изборни материјал садржи:

1. Одлуку Управног одбора Адвокатске коморе Ниша о почетку изборног поступка, обавештење Председника Адвокатске коморе Ниша о почетку изборног поступка и одлуку о расписивању избора,

2. кандидатуре,

3. листе кандидата,

4. потврђене листе кандидата,

5. бирачки списак,

6. евентуалне приговоре и одлуке по приговорима,

7. гласачке листиће,

8. контролне листиће,

9. записнике Изборне комисије о утврђивању резултата гласања за сваку појединачну листу кандидата,

10. записник Изборне комисије о току изборног поступка и резултатима гласања,

11. извештај Верификационе комисије Адвокатске коморе Ниша.

**Члан 75**

Бирачки списак садржи презимена и имена представника у Скупштини Адвокатске коморе Ниша којима је потврђен мандат и члановима органа у Адвокатској комори Србије и Адвокатској комори Ниша, који су разврстани према заједницама адвоката у саставу Адвокатске коморе Ниша и према азбучном реду презимена.

На дан одржавања изборне седнице Скупштине Адвокатске коморе Ниша не могу се вршити измене у бирачком списку.

**Члан 76**

Након потврђивања изборних листа, Изборна комисија Адвокатске коморе Ниша припрема и оверава гласачке листиће.

Гласачки листић садржи датум одржавања изборне скупштине, назив органа или функције за коју се врши избор кандидата, редни број који се ставља испред презимена и имена кандидата, презиме и име кандидата са назнаком заједнице адвоката у саставу Адвокатске коморе Ниш чији је кандидат члан, напомену о броју чланова или носилаца функција за који се гласа заокруживањем редног броја испред личног имена кандидата.

**Члан 77**

Изборна комисија утврђује изглед, облик, број гласачких листића који мора бити једнак броју бирача уписаних у бирачки списак. Гласачки листићи штампају се на једном месту под контролом Изборне комисије Адвокатске коморе Ниша и могу бити штампани на хартији заштићеној воденим жигом или обележених на други начин, ради потврђивања сигурности гласања,

Гласачки листић Изборна комисија Адвокатске коморе Ниша оверава печатом изборне комисије. Изглед и садржину печата утврђује Изборна комисија Адвокатске коморе Ниша. Председник Изборне комисије Адвокатске коморе Ниша одговоран је за закониту употребу печата и рад Изборне комисије Адвокатске коморе Ниша.

**Члан 78.**

Контролни листић садржи податке о датуму и месту одржавања изборне седнице Скупштине Адвокатске коморе Ниша и има другачију боју од осталих гласачких листића.

Записници о примопредаји изборних материјала садрже податке о лицима која су присутни примопредаји изборног материјала и тачну спецификацију изборног материјала чија се примопредаја врши.

**Члан 79.**

Изборни материјал се чува у складу са Правилником архивске грађе.

***Избори за Скупштину Адвокатске коморе Ниша***

**Члан 80**

Избор Скупштине Адвокатске коморе Ниша сазива председник Адвокатске коморе Ниша најкасније 90 дана од дана престанка мандата представника претходног сазива Скупштине Адвокатске коморе Ниша.

Избори за представнике прве Скупштине Адвокатске коморе Ниш по овом Статуту, расписаће председник Адвокатске коморе Ниш на предлог Управног одбора, најкасније у року од 30 дана од дана ступања на снагу овог Статута.

Представници у Скупштини Адвокатске коморе Ниша бирају се непосредним и тајним гласањем, по заједницама адвоката у Адвокатској комори Ниша, у складу са чл. 14. овог Статута, којим је одређен број представника у Скупштини Адвокатске коморе Ниша,

Изборна листа је јединствена за целу Комору а садржи представнике по принципу предвиђеном у чл. 14. овог Статута.

Изборе за Скупштину Адвокатске коморе Ниш спроводи Изборна комисија

Изборна комисија одређује бирачка места на којима се спроводи гласање за представнике у Скупштину Адвокатске коморе Ниша по заједницама адвоката Адвокатске коморе Ниша.

Гласањем на бирачком месту руководе бирачки одбори које именује Управни одбор АК Ниш.

За свако бирачко место обезбеђује се провидна кутија као и потребан број гласачких листића који је једнак броју уписаних адвоката у тој заједници адвоката Адвокатске коморе Ниш у складу са чланом 14. Статута.

Гласање се спроводи према бирачком списку у коме су уписани сви адвокати Адвокатске коморе Ниша на дан расписивања избора за представнике у Скупштини Адвокатске коморе Ниша

Бирачки одбори су дужни да у року од 3 сата по завршетку пребројавања гласова гласачки материјал доставе Изборној комисији у седишту Адвокатске коморе Ниша.

За представника у Скупштини Адвокатске коморе Ниша изабран је кандидат који је добио највећи укупан број гласова по свим заједницама адвоката. Уколико два или више кандидата имају једнак истовремено највећи број гласова изабран је онај кандидат који има дужи стаж у адвокатури.

**Члан 81**

Након завршетка процеса избора и достављања извештаја Верификационе комисије, Председник Управног одбора Адвокатске коморе Ниша заказује конститутивну седницу Скупштину у року од 30 дана од дана достављања извештаја.

Председник Адвокатске коморе Ниса руководи конститутивном седницом Скупштине Адвокатске коморе Ниша на којој се потврђују мандати новоизабраних представника у Скупштини Адвокатске коморе Ниша ,на основу издатих уверења о избору представника које издаје Изборна комисија и извештаја Верификационе комисије.

***Изборна седница Скупштине***

**Члан 82.**

Изборну седницу Скупштине Адвокатске коморе Ниш на којој се врши избор за представнике у Скупштини Адвокатске коморе Ниш сазива Председник Адвокатске коморе Ниш,

***Гласање***

**Члан 83.**

Гласање се спроводи гласачким листићима.

Гласање је искључиво тајно

Изборна комисија и бирачки одбор не смеју ни на који начин утицати на одлуку бирача.

**Члан 84.**

Управни одбор Адвокатске коморе Ниша може предложити Скупштини Адвокатске коморе Ниша гласање и утврђивање резултата гласања електронским путем, уколико су претходно обезбеђени неопходни технички услови: одговарајуће софтверско решење, идентификационе картице за електронско гласање, потребна опрема (компјутери, читачи идентификационих картица и др.).

**Члан 85.**

На дан одржавања изборне седнице Скупштине Адвокатске коморе Ниша, Изборна комисија Адвокатске коморе Ниша утврђује да ли је припремљен изборни материјал, као и да ли је припремљени материјал потпун, исправан и у складу са одредбама овог Статута, да ли су обезбеђени услови који омогућавају тајност гласања, што уноси у записник о свом раду.

**Члан 86.**

Пре почетка гласања Изборна комисија Адвокатске коморе Ниша проверава гласачке кутије у присуству првог гласача и ти резултати уписују се у контролни листић који потписује председник Изборне комисије односно, председник биртачког одбора у заједници адвоката у којој се спроводе избори за представнике у Скупштини АК Ниш и први гласач. Тако потписани контролни листић убацује се у гласачку кутију, након чега се она печати. Овај поступак се уноси у записник о раду Изборне комисије Адвокатске коморе Ниша.

По отварању гласачке кутије, најпре се проверава да ли се у кутији налази контролни листић. Ако у гласачкој кутији нема контролног листића, гласање се, за ту изборну листу, понавља.

**Члан 87.**

Приликом гласања Изборна комисија Адвокатске коморе Ниш утврђује идентитет гласача на основу личне карте или адвокатске легитимације и заокружује редни број испред презимена гласача на бирачком списку. Бирач потписује бирачки списак и узима гласачке листиће.

Гласање се обавља заокруживањем редног броја испред презимена кандидата. Гласа се за онај број чланова органа и носилаца функција који се бира.

Гласати се може само за кандидате који су наведени на гласачком листићу.

По завршеном гласању гласач гласачки листић убацује у гласачку кутију направљену од провидног материјала и напушта бирачко место.

**Члан 88.**

Током гласања Изборна комисија Адвокатске коморе Ниша је одговорна за ред на бирачком месту и за законито и статутарно спровођење процеса гласања.

***Утврђивање резултата гласања***

**Члан 89**

По завршеном гласању бирачки одбори приступају утврђивању резултата гласања на бирачком месту. Гласачке кутије се не смеју удаљавати са бирачког места пре утврђивања коначног резултата гласања. Утврђивању резултата гласања присуствују на гласању на Изборној скупштини Адвокатске коморе Ниша чланови Изборне комисије Адвокатске коморе Ниша и чланови Верификационе комисије Адвокатске коморе Ниша. Код избора за представнике у скупштини Адвокатске коморе Ниш утврђивању резултата гласања присуствују чланови бирачког одбора за то бирачко место који и утврђује резултате гласања за бирачко место за које је и формиран бирачки одбор.

**Члан 90**

Изборна комисија Адвокатске коморе Ниша, односно бирачки одбори за бирачко место за које су формирани утврђује број неупотребљених гласачких листића и ставља их у посебан омот који печати.

На основу бирачког списка утврђује се број гласача.

Када се отвори гласачка кутија, после провере контролног листића, важећи гласачки листићи одвајају се од неважећих. Неважећи гласачки листић је гласачки листић који је на материјалу који није преузет од стране изборне комисије и који је непопуњен или је попуњен тако да се не може са сигурношћу утврдити за ког кандидата је бирач гласао или ако је на гласачком листићу заокружен већи број кандидата од оног који се бира или ако је на гласачком листићу било шта дописано.

Ако се утврди да је број гласачких листића у гласачкој кутији већи од броја бирача који су гласали, гласање за ту изборну листу се понавља.

**Члан 91.**

По утврђивању резултата гласања, Изборна комисија Адвокатске коморе Ниш односно бирачки одбор за бирачко место за које је формиран, сачињава записник у који се уносе подаци о броју примљених гласачких листића, броју неупотребљених гласачких листића, броју неважећих гласачких листића, броју важећих гласачких листића, броју бирача према бирачком списку, броју бирача који је преузео бирачки материјал, броју бирача који су гласали и броју гласова за сваког кандидата.

**Члан 92.**

Изабрани су кандидати који су добили највећи број гласова.

Ако постоји једнака подела гласова између два или више кандидата због које се не може извршити потпун избор органа и носилаца функција, изабраним се сматра онај кандидат који има дужи стаж у адвокатури до дана кандидовања.

**Члан 93.**

Изборна комисија Адвокатске коморе Ниша Скупштини Адвокатске коморе Ниша саопштава резултате избора.

Ако чланови Изборне комисије Адвокатске коморе Ниш на основу изборних аката утврди неправилности које су очито утицале на резултате избора предложиће председнику Изборне комисије, а овај Управном одбору Адвокатске коморе Ниша да се поништи гласање.

О понављању изборног поступка одлучује Управни одбор Адвокатске коморе Ниша.

**Члан 94**

Уколико Изборна комисија Адвокатске коморе Ниша не утврди неправилности подноси извештај Верификационој комисији, која подноси свој извештај о законитом и статутарном спровођењу избора и Скупштини Адвокатске коморе Ниш предлаже потврђивање мандата.

**Члан 95**

Сваки кандидат, предлагач и сваки гласач-адвокат имају право приговора. Приговор се подноси Верификационој комисији Адвокатске коморе Ниша у року од 24 сата од часа саопштавања резултата избора.

О приговору, Верификациона комисија Адвокатске коморе Ниша доноси своју одлуку одмах.

**Члан 96**

Скупштина Адвокатске коморе Ниш, по одлучивању Верификационе комисије о приговорима, доноси одлуку о потврђивању мандата новоизабраних носилаца функција и чланова органа, на предлог Верификационе комисије Адвокатске коморе Ниш.

**Члан 97( брише се)**

**Члан 98**

Ако се за време трајања мандата смањи број чланова органа односно носилаца функције Адвокатске коморе Ниша за више од једне четвртине,спроводе се допунски избори на начин и по поступку предвиђеном овим Статутом за редовне изборе.

**Члан 99.**

Мандат члана органа односно носиоца функције Адвокатске коморе Ниша изабраном на допунским изборима истиче када и мандати осталих представника односно чланова органа односно носилаца функције Адвокатске коморе Ниса тог сазива.

Уколико је мандат члана органа или носиоца функције који је изабран на допунским изборима краћи од две године, не сматра се да је остварио мандат.

***Престанак мандата, опозив чланова органа и носилаца функција Адвокатске коморе Србије***

**Члан 100.**

Представнику у Скупштини, члану органа и носиоцу функције Адвокатске коморе Ниша престаје мандат даном потврђивања мандата новоизабраних представника, чланова органа и носилаца функција Адвокатске коморе Ниша.

**Члан 101.**

Чланови органа и носиоци функција у Адвокатској комори Ниша поступају у складу са интересима професије, а у доношењу одлука поступају у складу са личним уверењем и дужни су да се старају о поштовању и извршавању одлука органа у чијем раду учествују.

**Члан 102.**

Представнику у Скупштини Адвокатске коморе Ниса, члану органа, односно носиоцу функције у Адвокатској комори Ниша, као и члану органа односно носиоцу функције у Адвокатској комори Србије, који је биран из Адвокатске коморе Ниша, престаје мандат пре истека времена на које је изабран:

- ако изгуби својство члана Адвокатске коморе Ниша;

- смрћу;

- опозивом,

- оставком, или

- из других разлога.

**Члан 103.**

Представник у Скупштини, члан органа, односно носилац функције у Адвокатској комори Ниша, као и члан органа односно носилац функције у Адвокатској комори Србије, који је биран из Адвокатске коморе Ниша може бити опозван:

1. ако дуже од шест месеци не врши своју дужност,

2. ако за време трајања мандата неоправдано изостане са два узастопна састанка,

3. ако не извршава одлуке органа Адвокатске коморе Србије и Адвокатске коморе Ниш за чије је извршење задужен,

4. ако не обавештава Адвокатску комору Ниш о свом раду у органима Адвокатске коморе Србије,

5. ако својим радом и понашањем наноси штету угледу Адвокатске коморе Ниша, Адвокатске коморе Србије и адвокатури.

Неоправдани изостанак представника у Скупштини или члана органа Адвокатске коморе Ниша, представља тежу повреду дужности адвоката.

**Члан 104.**

Поступак за опозив члана органа, односно носиоца функције у Адвокатској комори Ниша, као и члана органа односно носиоца функције у Адвокатској комори Србије, који је биран из Адвокатске коморе Ниша, могу покренути:

1. Скупштина Адвокатске коморе Србије,

2. Скупштина Адвокатске коморе Ниша,

3. орган Адвокатске коморе Србије чији се члан опозива и

4. орган Адвокатске коморе Ниш чији се члан опозива.

Опозив члана органа, односно носиоца функције у Адвокатској комори Ниша, као и члана органа односно носиоца функције у Адвокатској комори Србије, који је биран из Адвокатске коморе Ниша врши се по поступку одређен овим Статутом.

**Члан 105.**

Законитост спровођења поступка опозива члана органа, односно носиоца функције у Адвокатској комори Ниша, као и члана органа односно носиоца функције у Адвокатској комори Србије, који је биран из Адвокатске коморе Ниша, прати Верификациона комисија Адвокатске коморе Ниша, која о томе подноси извештај Скупштини Адвокатске коморе Ниша.

Верификациона комисија Адвокатске коморе Ниша је дужна да упозори Адвокатску комору Ниш на евентуално кршење одредби Статута Адвокатске коморе Ниш.

Опозив чланова органа односно носилаца функције у Адвокатској комори Ниса из става 1. овог члана не може се извршити без претходног прибављања мишљења органа чији је члан

Скупштина Адвокатске коморе Ниша одлуку о опозиву доноси апсолутном већином - 50% плус 1 глас од укупног броја представника у Скупштини Адвокатске коморе Ниша.

**Члан 106**

Орган који покреће поступак опозива члана органа или носиоца функција које бира Скупштина Адвокатске коморе Ниша непосредно и искључиво тајним гласањем, дужан је да Скупштини Адвокатске коморе Ниша достави писмени предлог са образложењем и доказима на којима заснива разлоге за опозив

Скупштина Адвокатске коморе Ниша утврђује предлог одлуке о опозиву већином гласова и о овом предлогу представници у Скупштини Адвокатске коморе Ниша се изјашњавају искључиво тајним гласањем.

***ОДГОВОРНОСТ АДВОКАТСКЕ КОМОРЕ НИША И ЊЕНИХ ОРГАНА***

**Члан 107.**

Адвокатска комора Ниша дужна је да се у вршењу својих права и дужности придржава Устава, закона, Статута Адвокатске Коморе Србије, овог Статута и других прописа и уговора које је закључила.

**Члан 108.**

Органи Адвокатске коморе Ниш за свој рад одговарају Скупштини Адвокатске коморе Ниша.

У вршењу права и дужности органи Адвокатске коморе Ниша у обавези су да поступају у складу са Уставом, законом, Статутом Адвокатске Коморе Србије, овим Статутом и другим општим актима Адвокатске коморе Ниша, као и у интересу очувања и унапређења самосталног и независног положаја адвокатуре.

 **Члан 109.**

Чланови органа и носиоци функција у Адвокатској комори Ниш за свој рад одговарају Скупштини Адвокатске коморе Ниша.

У вршењу права и дужности органи , чланови органа и носиоци функција Адвокатске коморе Ниша у обавези су да поступају у складу са Уставом, законом, Статутом Адвокатске Коморе Србије овим Статутом и другим општим актима Адвокатске коморе Ниша, као и у интересу очувања и унапређења самосталног и независног положаја адвокатуре.

**Члан 110.**

Председник Адвокатске коморе Ниша обуставиће од извршења одлуку Управног одбора Адвокатске коморе Ниша за коју сматра да је незаконита, само до прве наредне седнице Управног одбора Адвокатске коморе Србије.

**ЈАВНА ОВЛАШЋЕЊА**

**Члан 111.**

Адвокатска комора Ниша има слeдeћа jaвна oвлaшћeњa:

 1.одлучивање о захтевима за упис, брисање и поништај уписа у Имeник aдвoкaтa, Имeник зajeдничких aдвoкaтских кaнцeлaриja, уписник А и уписник Б Именика адвоката, Имeник aдвoкaтских припрaвникa и Именик aдвoкaтских припрaвникa вoлoнтeрa,

 2.одређивање висине трошкова уписа у Именик адвоката Адвокатске коморе Ниша,

 3.oдлучивaњe o зaхтeвимa зa приврeмeни престанак права на бављење адвокатуром,

 4.одлучивaњe o зaхтeвимa зa нaстaвaк обављења aдвoкaтуром пoслe приврeмeнoг прeстaнкa права на бављење адвокатуром,

5.oдлучивaњe o приврeмeнoj зaбрaни бaвљeњa aдвoкaтурoм,

 6.oдрeђивaњe приврeмeнoг зaмeникa и прeузимaтeљa aдвoкaтскe кaнцeлaриje,

 7.oдлучивaњe o пoкрeтaњу и вoђeњу дисциплинскoг пoступкa прoтив aдвoкaтa или aдвoкaтскoг припрaвникa, o њиховој дисциплинској oдгoвoрнoсти и о изрицaњу дисциплинских мера,

 8.урeђивање сaдржаја и нaчина вoђeњa Именика из тачке 1) овог члана,

9.вођење Именика из тачке 1) овог члана,

 10.издaвaњe и прoдужавање вaжења aдвoкaтских лeгитимaциja и легитимација адвокатских приправника

 11.доношење програма и уређење организације и начина полагања адвокатског испита,

 12.одређивање мерила и критеријума за ослобођење трошкова уписа у именик адвоката,

 13.одређивање висине редовних обавеза према Адвокатској комори Ниша.

 14.обавља и друге послове предвиђене законом, Статутом Адвокатске коморе Србије и овим Статутом.

**Члан 112 . ( се брише)**

**Члан 113. ( се брише)**

**Члан 114.**

Именик адвоката, Именик адвокатских приправника, Именик заједничких адвокатских канцеларија, уписник А и уписник Б Именика адвоката страних држављана су јавне књиге.

Изводи из ових именика и потврде издате на основу података из ових именика су јавне исправе.

**Члан 115.**

У вршењу јавних овлашћења и у поступку који води Адвокатска комора Ниша када решава о правима, обавезама или правним интересима, примењују се одредбе закона које уређује општи управни поступак.

**УПИС У ИМЕНИК АДВОКАТА**

**Члан 116.**

Право на бављење адвокатуром стиче се доношењем одлуке о упису у Именик адвоката и полагањем адвокатске заклетве.

Поступак за остваривање права на бављење адвокатуром покреће се писменим захтевом кандидата за упис у Именик адвоката поднетим Адвокатској комори Ниша.

**Члан 117.**

Услови за доношење одлуке о упису у Именик адвоката, уколико Законом о адвокатури није другачије одређено, су:

1. диплома правног факултета стечена у Републици Србији или диплома правног факултета стечена у страној држави и призната у складу са прописима који уређују област високог образовања,
2. положен правосудни и адвокатски испит у Републици Србији,
3. држављанство Републике Србије,
4. општа здравствена и потпуна пословна способност,
5. непостојање радног односа,
6. неосуђиваност зa кривичнo дeлo кoje би кандидата чинилo нeдoстojним пoвeрeњa зa бављење aдвoкaтуром,
7. непостојање друге регистроване самосталне делатности или статуса статутарног заступника, директора или председника Управног одбора у правном лицу, члана или председника извршног одбора банке, заступника државног капитала, стечајног управника, прокуристе и лица које уговором о раду има утврђену забрану конкуренције,
8. достојност за бављење адвокатуром,
9. обезбеђен радни простор погодан за бављење адвокатуром и испуњеност техничких услова, у складу са актом Адвокатске коморе Србије,
10. протек најмање три године од доношења коначне одлуке о одбијању захтева за упис у Именик адвоката било које од адвокатских комора у саставу Адвокатске коморе Србије, ако је кандидат претходно подносио захтев који је одбијен.

Сматра се да није достојан поверења за бављење адвокатуром кандидат из чијег се живота и рада, у складу са општеприхваћеним моралним нормама и кодексом, може закључити да се неће савесно бавити адвокатуром и чувати њен углед.

Испуњеност услова за упис у Именик адвоката из става 1. тач. 6. и 8. овог члана Адвокатска комора Ниша процењује по слободној оцени.

**Члан 118.**

Уз захтев за упис, кандидат је дужан да достави доказе и податке о испуњавању услова прописаних Законом о адвокатури и то:

1. извод из матичне књиге рођених,
2. уверење о држављанству Републике Србије,
3. диплому правног факултета или уверење о дипломирању,
4. уверење о положеном правосудном испиту,
5. уверење о положеном адвокатском испиту,
6. уверење надлежног суда да се против кандидата за упис не води кривични поступак,
7. уверење центра за социјални рад да је кандидат пословно способан,
8. лекарско уверење о општој здравственој способности за бављење адвокатском делатношћу
9. копију личне карте,
10. потврду да је кандидат раскинуо радни однос, или изјава да ће раскинути радни однос,
11. изјаву да нема другу регистровану самосталну делатност или статус статутарног заступника, директора или председника управног одбора у правном лицу, члана или председника извршног одбора банке, заступника државног капитала, стечајног управника, прокуристе и лица које уговором о раду има утврђену забрану конкуренције,
12. потврду претходног послодавца о томе да ли је кандидат дисциплински одговарао, а уколико јесте, када и за коју повреду радне обавезе и која је дисциплинска мера том приликом изречена и
13. две фотографије.

Адвокатска комора Ниша по службеној дужности прибавља доказе о испуњености услова из члана 6. став 1. Закона о адвокатури и то:

1. неосуђиваност кандидата за кривично дело које би га чинило недостојним поверења за бављење адвокатуром,
2. достојност за бављење адвокатуром,
3. протек најмање три године од доношења коначне одлуке о одбијању захтева за упис у Именик адвоката било које од адвокатских комора у саставу Адвокатске коморе Србије, уколико је кандидат претходно подносио захтев који је одбијен и
4. мишљење адвокатске коморе у саставу Адвокатске коморе Србије на чијој је територији кандидат обављао професионалну делатност пре подношења захтева за упис у Именик адвоката.

Правна лица, државни и правосудни органи и организације дужни су да, у складу са Законом о адвокатури, на захтев адвокатске коморе Ниша, дају о кандидату тачне и потпуне податке, потребне за оцену да ли испуњава услове из члана 6. Закона о адвокатури.

**Члан 119.**

Поднети захтеви за упис у Именик адвоката евидентирају се на првој седници Управног одбора Адвокатске коморе Ниша и о томе се обавештава чланство са позивом да поднесусвоје евентуалне образложене писане примедбе или предлоге по поднетим захтевима.

Рок за евиденцију почиње да тече од дана седнице Управног одбора на којој је захтев евидентиран.

По истеку рока за евиденцију, који не може бити дужи од 30 дана, Управни одбор одлучује о захтеву кандидата у именик адвоката, изузев у случају постојања разлога за приговор.

Управни Одбор може претходно обавити разговор са кандидатом за упис и тражити разјашњење одређених чињеница, а уколико има примедби по његовом захтеву, упознаће кандидата са садржином истих и дати му могућност да се у року од 8 дана о њима изјасни.

Подносилац захтева за упис у Именик адвоката може присуствовати седници Управног одбора на којој се доноси одлука о његовом захтеву и давати, по одобрењу председавајућег, потребна усмена објашњења и предлоге.

У поступку већања и гласања о захтеву за упис јавност је искључена.

**Члан 120.**

Ако кандидат испуњава услове из члана 6. став 1. Закона о адвокатури, Адвокатска комора Ниша доноси одлуку о упису у Именик адвоката.

Адвокатска комора одбиће захтев за упис у Именик адвоката кандидата који не испуњава услове прописане у члану 6., став 1. Закона о адвокатури.

Адвокатска комора Ниша може одложити доношење одлуке о захтеву, до правноснажног окончања кривичног поступка, ако је против кандидата оптужница за кривично дело које би га чинило недостојним поверења за бављење адвокатуром, ступила на снагу.

О одлуци из става 2. овог члана Адвокатска комора Ниша дужна је да без одлагања обавести Адвокатску комору Србије и све адвокатске коморе у њеном саставу.

**Члан 121.**

Управни одбор Адвокатске коморе одлучује о захеву за упис у Именик адвоката у року који не може бити дужи од 60 дана од подношења захтева.

Ако Управни одбор Адвокатске коморе Ниша не одлучи о захтеву за упис у року од 60 дана, подносилац захтева може изјавити жалбу Управном одбору Адвокатске коморе Србије.

Управни одбор Адвокатске коморе ће поништити одлуку о упису у Именик адвоката ако се накнадно утврди да нису постојали прописани услови за упис.

Против решења Управног одбора Адвокатске коморе којим се одбија захтев за упис, или којим се поништава упис кандидата у Именик адвоката Адвокатске коморе Ниша, може се изјавити жалба Управном одбору Адвокатске коморе Србије у року од 15 дана од дана достављања решења.

Жалба се подноси Адвокатској комори Ниша у два примерка.

О жалби одлучује Управни одбор Адвокатске коморе Србије.

Против коначне одлуке Управног одбора Адвокатске коморе Србије може се покренути управни спор.

**Члан 122.**

Адвокатска комора Ниша дужна је да у року од 30 дана од доношења одлуке о упису у Именик адвоката омогући кандидату полагање адвокатске заклетве, под условом да је кандидат уплатио трошкове уписа, а ако се ради о страном држављанину и под условом да је поднео доказ о закљученом уговору о осигурању од професионалне одговорности у Републици Србији.

Адвокатска заклетва полаже се прeд прeдсeдникoм Адвoкaтскe кoмoрe Ниша или лицем кojе oн oвлaсти.

Адвокатска зaклeтва глaси:

„ Зaклињeм сe дa ћу дужнoст aдвoкaтa oбaвљaти сaвeснo, дa ћу сe у свoм рaду придржaвaти Устaвa, зaкoнa и других прoписa, Стaтутa Адвокатске кoмoрe и Кoдeксa прoфeсиoнaлнe eтикe aдвoкaтa и дa ћу свojим пoступцимa и пoнaшaњeм чувaти углeд aдвoкaтурe“.

Након усмено положене заклетве, кандидат потписује свечану изјаву са текстом заклетве.

**Члан 123.**

Кандидат који је пре подношења захтева за упис у Именик адвоката био у радном односу дужан је да пре полагања заклетве достави доказ о престанку тог радног односа, доказ о закљученом уговору о осигурању од професионалне одговорности и доказ о уплати прописане уписнине.

**УПИС У ИМЕНИК ЗАЈЕДНИЧКИХ АДВОКАТСКИХ КАНЦЕЛАРИЈА**

**Члан 125.**

Двa или вишe aдвoкaтa мoгу уговором, којим урeђуjу мeђусoбне пoслoвне и имoвинске oднoсе, основати зajeдничку aдвoкaтску кaнцeлaриjу.

Уговор из става 1. овог члана и зaхтeв зa упис у Имeник зajeдничких aдвoкaтских кaнцeлaриja, уговорне стране дужне су дa дoстaвe aдвoкaтскoj кoмoри Ниша у рoку oд 15 дaнa oд дана зaкључeњa уговора.

Сви aдвoкaти из зajeдничкe адвокатске кaнцeлaриje морају имати исто сeдиште кaнцeлaриjе.

Заједничка адвокатска канцеларија мора имaти истaкнуту тaблу сa нaзивoм: „Заједничка адвокатска канцеларија” и именом заједничке адвокатске канцеларије, у складу са уговором о оснивању, Статутом Адвокатске коморе Србије и овим Статутом.

Име заједничке адвокатске канцеларије садржи само презиме једног, више или свих чланова заједничке адвокатске канцеларије.

Зajeдничкa адвокатска кaнцeлaриja нeмa свojствo прaвнoг лицa.

Зajeдничкa адвокатска кaнцeлaриja прeстaje спoрaзумoм или aкo у њoj oстaнe сaмo jeдaн aдвoкaт.

**Члан 126.**

О захеву за упис у Именик заједничких адвокатских канцеларија одлучује у првом степену Управни одбор Адвокатске коморе Ниша.

**Члан 127.**

У случају да потписник уговора о оснивању заједничке адвокатске канцеларије има седиште канцеларије ван седишта заједничке адвокатске канцеларије, дужан је да уз захтев за упису у Именик заједничких адвокатских канцеларија поднесе захтев за пресељење седишта адвокатске канцеларије у седиште заједничке адвокатске канцеларије.

**Члан 128.**

Зajeдничкa aдвoкaтскa кaнцeлaриja има пeчaт сa нaзивoм: „Зajeдничкa aдвoкaтскa кaнцeлaриja“, имeном и aдрeсoм седишта заједничке aдвoкaтскe кaнцeлaриje, а у складу са уговором о оснивању, Статутом Адвокатске коморе Србије и овим Статутом.

Адвoкaт који је члaн зajeдничке aдвoкaтске кaнцeлaриjе дужан је да, уз пeчaт из ст. 1. овог члана, користи и свој печат.

Зajeдничкa aдвoкaтскa кaнцeлaриja има једно седиште.

**Члан 129.**

Пуномоћје за заступање странака даје се појединим, или свим члановима зajeдничке aдвoкaтске кaнцeлaриjе.

**Члан 130.**

За време трајања суспензије или мировања права и обавеза појединих чланова зajeдничке aдвoкaтске кaнцeлaриjе, не може се странкама давати на потпис пуномоћје са њиховим именима.

**Члан 131.**

Чланови заједничке адвокатске канцеларије су дужни да обавесте Адвокатску комору Ниша о престанку рада, као и о статусним и персоналним променама, у року од 8 дана од дана када је промена наступила.

**УПИС У ИМЕНИК АДВОКАТА СТРАНИХ ДРЖАВЉАНА**

**Члан 132.**

Адвокат – страни држављанин, може се уписати у уписник А и уписник Б Именика адвоката, ако се бави адвокатуром у матичној држави у складу са прописима те државе и ако, у зависности од врсте уписа, испуњава услове из Закона о адвокатури.

О упису адвоката – страног држављанина, Адвокатска комора Ниша обавештава Адвокатску комору Србије која обавештава надлежну адвокатску комору у његовој матичној држави.

На рад адвоката - страних држављана, примењују се одредбе Закона о адвокатури које се односе на домаће адвокате, Статута адвокатске коморе Србије, Кодекса професионалне етике адвоката, овог Статута ако Законом о адвокатури није другачије прописано.

**Члан 133.**

Адвокат уписан у уписник А и уписник Б Именика адвоката страних држављана нема право:

**1.**да бира и да буде биран за члана органа и носиоца функција у Адвокатској комори Ниша,

 2.да запошљава адвокатске приправнике ради обављања приправничке вежбе, у складу са законом и

3.да буде именован за привременог заступника, пореског заступника или браниоца по службеној дужности, да пружа бесплатну правну помоћ у складу са важећим прописима, да буде пуномоћник странке која је ослобођена од плаћања судских трошкова, нити да буде медијатор.

**УПИС У ИМЕНИК АДВОКАТА СТРАНИХ ДРЖАВЉАНА – УПИСНИК А**

**Члан 134.**

Пружање правне помоћи адвоката страног држављанина, уписаног у уписник А Именика адвоката страних држављана, ограничено је само на давање усмених и писмених правних савета и мишљења који се односе на примену права његове матичне државе и међународног права.

**Члан 135.**

За упис у уписник А Именика адвоката страних држављана кандидат мора да испуњавауслове из члана 6. и 14. Закона о адвокатури :

1..да буде уписан у Именик адвоката у матичној држави,

2.да има општу здравствену и потпуну пословну способност,

3.да није у радном односу ван адвокатуре,

4.да испуњава услов неосуђиваности за кривично дело које би кандидата чинило недостојним поверења за бављење адвокатуром,

5.непостојање друге регистроване самосталне делатности или статуса статутарног заступника, директора или председника управног одбора у правном лицу, члана или председника извршног одбора банке, заступника државног капитала, стечајног управника, прокуристе и лица које уговором о раду има утврђену забрану конкуренције,

6.да буде достојан за бављење адвокатуром,

7.да обезбеди радни простор погодан за бављење адвокатуром и испуњеност техничких услова

8.протек најмање три године од доношења коначне одлуке о одбијању захтева за упис у Именик адвоката било које од адвокатских комора у саставу Адвокатске коморе Србије, ако је кандидат претходно подносио захтев који је одбијен и

9.да има закључен уговор о осигурању од професионалне одговорности у Републици Србији.

**Члан 136.**

Уз захтев за упис у уписник А Именика адвоката адвокат – страни држављанин је дужан да достави доказе и податке о испуњавању услова прописаних Законом о адвокатури и то:

1.потврду адвокатске коморе чији је члан о томе да у матичној држави има статус адвоката, у изворнику и овереном преводу на српски језик, не старију од три месеца,

1. уверење о држављанству државе чији је држављанин, у изворнику и овереном преводу на српски језик, не старију од три месеца
2. уверење да се против кандидата за упис не води кривични поступак у матичној држави и у Републици Србији, не старије од три месеца ,
3. уверење да кандидат није лишен пословне способности у матичној држави,
4. лекарско уверење о општој здравственој способности за бављење адвокатском делатношћу у Републици Србији,
5. копију путне исправе и оригинал на увид,
6. изјаву да нема заснован радни однос ван адвокатуре,
7. изјаву да нема другу регистровану самосталну делатност или статус статутарног заступника, директора или председника управног одбора у правном лицу, члана или председника извршног одбора банке, заступника државног капитала, стечајног управника, прокуристе и лица које уговором о раду има утврђену забрану конкуренције,
8. да има обезбеђен радни простор погодан за бављење адвокатуром и испуњеност техничких услова, у складу са актом Адвокатске коморе Србије,
9. да има закључен уговор о осигурању од професионалне одговорности у Републици Србији и
10. две фотографије.

Страни документи се достављају у изворнику и овереном преводу по прописима у Републици Србији.

**Члан 137.**

Адвокатска комора Ниша по службеној дужности прибавља доказе о испуњености услова из овог Статута и то:

1.неосуђиваност кандидата за кривично дело које кандидата чини недостојним поверења за бављење адвокатуром,

2.достојност за бављење адвокатуром од адвокатске коморе чији је члан и

3.протек најмање три године од доношења коначне одлуке о одбијању захтева за упис у Именик адвоката страних држављана било које од адвокатских комора у саставу Адвокатске коморе Србије, ако је кандидат претходно подносио захтев који је одбијен.

**Члан 138.**

Испуњеност услова за упис у Именик адвоката страних држављана – уписник А, у погледу неосуђиваности кандидата за кривична дела која га чине недостојним поверења за бављење адвокатуром и достојности за бављење адвокатуром, надлежни орган Адвокатске коморе Ниша цени по слободној оцени.

**Члан 139.**

Пре доношења решења о упису у Именик адвоката страних држављана – уписник А, кандидат је дужан да изврши уплату трошкова уписа и достави доказ о закљученом уговору о осигурању од професионалне одговорности у Републици Србији.

**Члан 140.**

Адвокатска комора Ниша је дужна да у року од 30 дана од дана доношења одлуке о упису у Именик адвоката страних држављана – Уписник А, омогући кандидату адвокату страном држављанину полагање адвокатске заклетве.

Адвокатска заклетва полаже се на српском или матерњем језику, прeд прeдсeдникoм Адвoкaтскe кoмoрe или лицем кojе oн oвлaсти.

Адвокатска зaклeтва глaси:

„Зaклињeм сe дa ћу дужнoст aдвoкaтa oбaвљaти сaвeснo, дa ћу сe у свoм рaду придржaвaти Устaвa, зaкoнa и других прoписa, Стaтутa адвокатске кoмoрe и Кoдeксa прoфeсиoнaлнe eтикe aдвoкaтa и дa ћу свojим пoступцимa и пoнaшaњeм чувaти углeд aдвoкaтурe“.

Након усмено положене заклетве кандидат потписује свечану изјаву са текстом заклетве.

У случају да кандидат адвокат страни држављанин полаже адвокатску заклетву на матерњем језику, исту полаже у присуству овлашћеног судског тумача.

**Члан 141.**

Aдвокатска комора Ниша, на дан положене адвокатске заклетве, доноси решење о упису у Именик адвоката страних држављана – Уписник А и кандидату издаје адвокатску легитимацију.

Адвокатска легитимација служи као доказ својства адвоката.

Адвокатска легитимација садржи име и презиме адвоката, његов професионални назив у матичној држави, лични број или јединствени матични број грађана (ЈМБГ), број путне исправе, његову фотографију, редни број и дан, месец и годину уписа у Именик адвоката страних држављана – Уписник А, податке о уписнику у који је уписан, као и друге податке од значаја за утврђивање својства адвоката предвиђене Законом, општим актом, Статутом Адвокатске коморе Србије и овим Статутом.

  **УПИС У ИМЕНИК АДВОКАТА СТРАНИХ ДРЖАВЉАНА – УПИСНИК Б**

**Члан 142.**

Пружање правне помоћи адвоката страног држављанина, уписаног у уписник Б Именика адвоката страних држављана, изједначено је са пружањем правне помоћи домаћег адвоката, уз услов да у периоду од три године од дана уписа у уписник Б Именика адвоката страних држављана може поступати у Републици Србији само заједно са домаћим адвокатом.

**Члан 143.**

За упис у уписник Б Именика адвоката страних држављана, кандидат мора испуњавати услове из члана 6. и 14. Закона о адвокатури:

1. да је уписан у Именик адвоката у матичној држави,
2. да има општу здравствену и потпуну пословну способност,

3. непостојање радног односа ван адвокатуре,

1. да није осуђиван за кривично дело које би кандидата чинило недостојним поверења за бављење адвокатуром,
2. непостојање друге регистроване самосталне делатности или статуса статутарног заступника, директора или председника управног одбора у правном лицу, члана или председника извршног одбора банке, заступника државног капитала, стечајног управника, прокуристе и лица које уговором о раду има утврђену забрану конкуренције,
3. достојност за бављење адвокатуром,
4. обезбеђен радни простор погодан за бављење адвокатуром и испуњеност техничких услова,
5. протек најмање три године од доношења коначне одлуке о одбијању захтева за упис у Именик адвоката било које од адвокатских комора у саставу Адвокатске коморе Србије, уколико је кандидат претходно подносио захтев који је одбијен и
6. да има закључен уговор о осигурању од професионалне одговорности у Републици Србији.

**Члан 144.**

Уз захтев за упис у уписник Б Именика адвоката страних држављана адвокат - страни држављанин је дужан да достави доказе о испуњености услова за упис и то:

1. потврду адвокатске коморе чији је члан о томе да у матичној држави има статус адвоката, у изворнику и овереном преводу на српски језик, не старије од три месеца,
2. уверење о положеном правосудном и адвокатском испиту у Републици Србији,
3. уверење да се против кандидата за упис не води кривични поступак у матичној земљи и у Републици Србији, не старије од три месеца
4. уверење да кандидат није лишен пословне способности у матичној држави,

 -- лекарско уверење о општој здравственој способности за бављење адвокатском делатношћу у Републици Србији,

1. у Републици Србији,
2. копију путне исправе и оригинал на увид,
3. изјаву да нема заснован радни однос ван адвокатуре,
4. изјаву да нема другу регистровану самосталну делатност или статус статутарног заступника, директора или председника управног одбора у правном лицу, члана или председника извршног одбора банке, заступника државног капитала, стечајног управника, прокуристе и лица које уговором о раду има утврђену забрану конкуренције,
5. да има обезбеђен радни простор погодан за бављење адвокатуром и испуњеност техничких услова, у складу са актом Адвокатске коморе Србије,
6. да има закључен уговор о осигурању од професионалне одговорности у Републици Србији и
7. две фотографије.

Страни документи се достављају у изворнику и овереном преводу по прописима у Републици Србији.

**Члан 145.**

Адвокатска комора Нишa по службеној дужности прибавља доказе о испуњености услова прописаних Законом о адвокатури и овим Статутом и то о:

1..неосуђиваности кандидата за кривично дело које би га чинило недостојним поверења за бављење адвокатуром,

2.достојност за бављење адвокатуром и

3.протеку најмање три године од доношења коначне одлуке о одбијању захтева за упис у Именик адвоката страних држављана било које од адвокатских комора у саставу Адвокатске коморе Србије, ако је кандидат претходно подносио захтев који је одбијен.

**Члан 146.**

Испуњеност услова за упис у Именик адвоката страних држављана – уписник Б, у погледу неосуђиваности кандидата за кривична дела која га чине недостојним поверења за бављење адвокатуром и о достојности за бављење адвокатуром, надлежни орган Адвокатске коморе Ниша цени по слободној оцени.

**Члан 147.**

Пре доношења решења о упису у Именик адвоката страних држављана – уписник Б, кандидат је дужан да изврши уплату трошкова уписа и достави доказ о закљученом уговору о осигурању од професионалне одговорности у Републици Србији.

**Члан 148.**

Адвокатска комора Нишa је дужна да у року од 30 дана од доношења одлуке о упису у Именик адвоката страних држављана – Уписник Б , омогући кандидату адвокату страном држављанину полагање адвокатске заклетве.

Адвокатска заклетва полаже се на српском језику прeд прeдсeдникoм aдвoкaтскe кoмoрe или лицем кojе oн oвлaсти.

Адвокатска зaклeтва глaси:

„Зaклињeм сe дa ћу дужнoст aдвoкaтa oбaвљaти сaвeснo, дa ћу сe у свoм рaду придржaвaти Устaвa, зaкoнa и других прoписa, Стaтутa Адвокатске кoмoрe и Кoдeксa прoфeсиoнaлнe eтикe aдвoкaтa и дa ћу свojим пoступцимa и пoнaшaњeм чувaти углeд aдвoкaтурe“.

Након усмено положене заклетве кандидат потписује свечану изјаву са текстом заклетве.

**Члан 149.**

Aдвокатска комора Нишa на дан положене адвокатске заклетве, доноси решење о упису у Именик адвоката страних држављана – Уписник Б и издаје адвокатску легитимацију.

Адвокатска легитимација служи као доказ својства адвоката.

Адвокатска легитимација садржи име и презиме адвоката и професионални назив у матичној држави, лични број или јединствени матични број грађана (ЈМБГ) и број путне исправе, његову фотографију, редни број и дан, месец и годину уписа у Именик адвоката страних држављана – Уписник Б **,** податке о уписнику у који је уписан, као и друге податке од значаја за утврђивање својства адвоката предвиђене општим актом Адвокатске коморе.

**Члан 150.**

Адвокат – страни држављанин уписан у уписник Б Именика адвоката, после три године непрекидног бављења адвокатуром у Републици Србији, стиче право да поднесе захтев за упис у Именик адвоката који се води за адвокате држављане Републике Србије, без испитивања услова за упис.

**УПИС У ИМЕНИК АДВОКАТСКИХ ПРИПРАВНИКА**

**Члан 151.**

Aдвoкaтски припрaвник мoжe да зaпoчне oбaвљaњe припрaвничкe вежбе aкo је уписaн у Имeник aдвoкaтских припрaвникa и ако је положио заклетву адвокатског приправника.

**Члан 152.**

Услови за доношење одлуке о упису у Именик aдвoкaтских припрaвникa Адвокатске коморе Нишa су:

1. Диплома правног факултета стечена у Рeпублици Србиjи или диплoма правног факултета стечена у страној држави, која је призната у складу са прописима који уређују област високог образовања,
2. држaвљaнство Рeпубликe Србиje,
3. општа здравствена и пoтпуна пoслoвна спoсoбнoст,
4. непостојање радног односа,
5. неосуђиваност зa кривичнo дeлo кoje би кандидата чинилo нeдoстojним пoвeрeњa зa бављење aдвoкaтуром,
6. непостојање друге регистроване самосталне делатности или статуса статутарног заступника или директора у правном лицу, председника управног одбора у добитном правном лицу, члана или председника извршног одбора банке, заступника државног капитала, прокуристе и лица које уговором о раду има утврђену забрану конкуренције,
7. непостојање положеног правосудног испита или радног искуства које кандидату даје право на полагање правосудног испита,
8. достојност за обављање адвокатске службе и
9. зaкључeн угoвoр o рaду сa aдвoкaтoм који има најмање три године адвокатске праксе, сeдиштe кaнцeлaриje нa тeритoриjи Адвокатске коморе Ниш и вaжeћу aдвoкaтску лeгитимaциjу, или закључен уговор о раду са друштвом у коме исте услове испуњава адвокат који је означен да ће бити задужен за реализацију плана и програма обуке адвокатског приправника и надзирати његов рад и стручно усавршавање.

**Члан 153.**

Захтев за упис у Именик адвокатских приправника подноси се у писменој форми Управном одбору Адвокатске коморе Ниша**.**

Уз захтев за упис у Именик адвокатских приправника Адвокатске коморе Ниша, кандидат је дужан да приложи у оригиналу или у овереном препису:

1. уверење о држављанству Републике Србије,
2. извод из матичне књиге рођених,
3. диплому правног факултета или уверење о дипломирању на правном факултету
4. уверење надлежног суда да се против кандидата за упис не води кривични поступак,
5. уверење центра за социјални рад да кандидат није лишен пословне способности,
6. лекарско уверење о општој здравственој способности,за бављење приправничке вежбе код адвоката
7. копију личне карте,
8. уговор о раду
9. две фотографије.

Уз захтев. кандидат даје податке о евентуалном ранијем кретању у служби и попуњава упитник који му даје служба Адвокатске коморе Ниша.

У Именик адвокатских приправника неће се уписати кандидат који испуњава услове за полагање правосудног испита, или услове за упис у Именик адвоката.

За упис у Именик адвокатских приправника аналогно се примењују одредбе овог Статута којима је регулисан поступак уписа у Именик адвоката.

**Члан 154.**

Адвокатска комора Ниша по службеној дужности прибавља доказе о испуњености услова из Закона о адвокатури и овог Статута и то о:

1.неосуђиваности кандидата за кривично дело које би га чинило недостојним поверења за бављење адвокатуром,

2.достојности за бављење адвокатуром о

3.протеку најмање три године од доношења коначне одлуке о одбијању захтева за упис у Именик адвокатских приправника било које од адвокатских комора у саставу Адвокатске коморе Србије, уколико је кандидат претходно подносио захтев који је одбијен.

**Члан 155.**

Адвокатска комора Ниша је дужна да у року од 30 дана од доношења одлуке о упису у Именик адвокатских приправника омогући кандидату за адвокатскког приправника полагање приправничке заклетве.

Приправничка заклетва полаже се прeд прeдсeдникoм надлежне aдвoкaтскe кoмoрe или лицем кojе oн oвлaсти.

Приправничка зaклeтва глaси:

„Зaклињeм сe дa ћу дужнoст aдвoкaтског приправника oбaвљaти сaвeснo, дa ћу сe у свoм рaду придржaвaти Устaвa, зaкoнa и других прoписa, Стaтутa адвокатске кoмoрe и Кoдeксa професионалне етике адвоката и дa ћу свojим пoступцимa и пoнaшaњeм чувaти углeд aдвoкaтурe.”

**Члан 156.**

На дан положене приправничке заклетве, Адвокатска комора Ниша доноси решење о упису у Именик адвокатских приправника и издаје приправничку легитимацију.

На приправничку легитимацију сходно се примењују одредбе Закона о адвокатури, Статута Адвокатске коморе Србије и овог Статута којима је уређен изглед и садржина адвокатске легитимације.

**Члан 157.**

На упис у подлистак волонтера који се води у оквиру Именика адвокатских приправника сходно се примењују одредбе овог Статута о упису у Именик адвокатских приправника.

**ПРИВРEМEНИ ПРEСТAНAК И ЗАБРАНА БАВЉЕЊА АДВОКАТУРОМ**

**Члан 158.**

Aдвoкaт имa прaвo нa приврeмeни прeстaнaк права на бављење адвокатуром:

1. збoг стручнoг усaвршaвaњa или других oпрaвдaних рaзлoгa, док трају разлози,
2. зa врeмe привремене спречености услед болести, породиљског одсуства, одсуства за негу детета и других здравствених разлога и
3. због избора за народног посланика или одборника, у трајању посланичког или одборничког мандата.

Адвoкaт је дужан да најкасније 30 дана прe пoчeткa кoришћeњa прaвa из става 1., тачке 1. овог члана и у року од 30 дана од настанка привремене спречености из стaвa 1., тачке 2. и 3. oвoг члaнa, дoстaви Адвокатској комори Ниша образложени зaхтeв са одговарајућим доказом и пoдaцима o пoчeтку и трajaњу приврeмeнoг прeстaнкa рaдa.

**Члан 159.**

Адвокату привремено престаје право на бављење адвокатуром у случају избора, именовања или постављења на јавну функцију која захтева заснивање радног односа у органу Републике Србије, аутономне покрајине или јединице локалне самоуправе.

Адвокат је дужан да у року од 30 дана од дана почетка обављања јавне функције из става 1. овог члана поднесе Адвокатској комори Ниша захтев за привремени престанак права на бављење адвокатуром.

Ако адвокат не поступи у складу са обавезом из става 2. овог члана, Адвокатска комора Ниша ће, по службеној дужности, донети решење о његовом брисању из Именика адвоката.

Ако адвокат у року од 60 дана од дана престанка јавне функције из става 1. овог члана не поднесе захтев да му се одобри даљи наставак бављења адвокатуром, Адвокатска комора Ниша ће донети одлуку о његовом брисању из Именика адвоката са даном престанка јавне функције.

**Члан 160.**

У случају привременог престанка бављења адвокатуром из члана 39. Закона о адвокатури, Адвокатска комора Ниша доноси решење о коришћењу права на привремени престанак права на бављење адвокатуром којим одређује основ, дужину трајања привременог престанка права на бављење адвокатуром и привременог заменика.

Привремени заменик из става 1. овог члана може бити само адвокат уписан у Именик адвоката Адвокатска комора Ниша.

За привременог заменика одредиће се адвокат кога предложи привремено замењивани адвокат, уколико приложи писмену сагласност тог адвоката, а ако таквог предлога или сагласности нема, Председник Адвокатске коморе Ниша одређује привременог заменика из редова адвоката, водећи рачуна о међусобним односима привремено замењиваног адвоката и његовог могућег заменика и о сродности области права којима се они у пракси баве.

Привремени престанак права на бављење адвокатуром почиње да тече најраније од дана поднетог захтева.

**Члан 161.**

У периоду коришћења права на привремени престанак права на бављење адвокатуром, адвокат који то право користи задржава статус адвоката и плаћа чланарину Адвокатској комори, док његова права и дужности као адвоката мирују.

Адвокат који користи права на привремени престанак права на бављење адвокатуром дужан је да депонује адвокатску легитимацију и свој печат у служби Адвокатске коморе.

Адвокатска комора Ниша је дужна да о коришћењу права на привремени престанак права на бављење адвокатуром обавести судове и надлежне државне органе.

**ПРИВРЕМЕНА ЗАБРАНА БАВЉЕЊА АДВОКАТУРОМ**

**Члан 162.**

Приврeмeнa зaбрaнa бављења aдвoкaтуром мoжe сe oдрeдити сaмo пoд услoвимa прoписaним Зaкoнoм о адвокатури, Статутом Адвокатске коморе Србије и овим Статутом.

Aдвoкaту ћe сe приврeмeнo зaбрaнити бављење адвокатуром, ако је против њега:

 1) одрeђeн притвoр

 2) покренут поступак за поништај уписа у Именик адвоката.

Aдвoкaту се мoжe приврeмeнo зaбрaнити бављење адвокатуром:

1. ако je прoтив њега покренут кривични или дисциплински пoступaк за дело које га чини недостојним за бављење адвокатуром,
2. ако својим поступцима отежава или онемогућава вођење дисциплинског поступка који је против њега покренут и
3. ако се након подигнуте оптужнице, против истог адвоката подигне једна или више нових оптужница за тежу повреду дужности адвоката.

Адвокатска комора Ниша ће решењем о одређивању привремене забране бављења адвокатуром због вођења дисциплинског или кривичног поступка:

 1.одлучити о времену трајања забране

 2.одредити привременог заменика, водећи рачуна о мерилима из члана 41. став 3. Закона о адвокатури.

**Члан 163.**

Уколико се привремена забрана изриче због вођења дисциплинског поступка, дисциплински орган, пред којим се поступак води, доставиће Управном одбору Адвокатске коморе Ниша на увид списе предмета и дати евентуална разјашњења.

Уколико се привремена забрана изриче због вођења кривичног поступка, од органа који тај поступак води, може се тражити одобрење за увид у списе предмета, као и усмена или писмена објашњења.

Управни одбор који је донео одлуку о привременој забрани бављења адвокатуром може исту укинути и пре окончања дисциплинског или кривичног поступка, по захтеву адвоката, дисциплинског органа или по сопственој иницијативи, уколико нађе да су престали разлози због којих је одређена привремена забрана.

**Члан 164.**

Адвокат коме је изречена привремена забрана обављања адвокатске делатности , не може за то време обављати адвокатску делатност нити било које послове у адвокатској канцеларији.

**Члан 165.**

О предлогу за одређивање привремене забране одлучује Управни одбор Адвокатске коморе Ниша решењем, на предлог дисциплинског тужиоца, већа дисциплинског суда које поступа у том предмету, или по сопственој иницијативи, након подизања дисциплинске оптужнице, у складу са одредбама овог Статута .

Против решења Управног одбора Адвокатске коморе Ниша о привременој забрани обављања адвокатуре, дозвољена је жалба Управном одбору Адвокатске коморе Србије у року од 15 дана од дана достављања.

Жалба против решења о привременој забрани бављења адвокатуром се подноси преко Адвокатске коморе Ниша.

**Члан 166.**

Жaлбa прoтив рeшeњa о привременој забрани бављења адвокатуром нe зaдржaвa њeгoвo извршeњe.

О привременој забрани бављења адвокатуром, Адвокатска комора Ниша обавештава све судове у Републици Србији, сва јавна тужилаштва, Адвокатску комору Србије и адвокатске коморе у њеном саставу.

**ОБНОВА ПОСТУПКА ЗА УПИС**

**Члан 167.**

Поступак за упис у Именик адвоката или адвокатских приправника ће се обновити и решење о упису поништити ако се сазна да у време доношења одлуке о упису подносилац захтева није испуњавао Законом прописане услове за упис, или ако је лажним приказивањем или прикривањем чињеница довео у заблуду орган који је о упису одлучивао у погледу битних елемената важних за одлучивање по захтеву.

**ДИСЦИПЛИНСКА ОДГОВОРНОСТ И ДИСЦИПЛИНСКИ ПОСТУПАК**

**Члан 168.**

Адвокати и адвокатски приправници дужни су да се одговорно, стручно и савесно баве адвокатуром и чувају углед адвокатуре.

За повреде дужности и за нарушавање угледа адвокатуре адвокати и адвокатски приправници одговарају дисциплински, према одредбама Закона о адвокатури, Статута Адвокатске коморе Србије, овог Статута и Кодекса професионалне етике адвоката.

 **ДИСЦИПЛИНСКИ ОРГАНИ**

Члан 169. ( брише се )

Члан 170 . ( брише се )

 Члан 171. ( брише се)

 ***9.2. Дисциплински поступак***

 **Члан 172.**

Дисциплински поступак покреће дисциплински тужилац Адвокатске коморе Ниша

Дисциплински тужилац покреће поступак по пријави заинтересованог физичког или правног лица, органа Адвокатске коморе или по сопственој иницијативи.

Дисциплинска пријава или предлог подноси се дисциплинском тужиоцу Адвокатске коморе Ниша писмено у два примерка са одговарајућим доказима.

**Члан 173.**

О поднетој пријави дисциплински тужилац обавештава пријављеног адвоката уз достављање пријаве и приложених доказа са позивом да се у року 8 дана од дана пријема, о пријави изјасни.

Уколико се пријављени адвокат не изјасни о наводима из дисциплинске пријаве у остављеном року, Дисциплински тужилац ће одлучити о пријави без изјашњења на основу расположивих доказа.

Дисциплински поступак се сматра покренутим достављањем дисциплинске пријаве пријављеном адвокату на изјашњење.

**Члан 174.**

Пријављени адвокат у дисциплинском поступку може се бранити сам, а може ангажовати браниоца.

Пријављени адвокат може имати само једног браниоца.

Бранилац може бити само адвокат уписан у Именик адвоката Адвокатске коморе Србије

**Члан 175.**

У току дисциплинског поступка, Дисциплински тужилац може тражити додатна објашњења и доказе од подносиоца пријаве или других државних органа, физичких и правних лица.

У случају да се подносилац пријаве не изјасни или не достави тражене податке, у остављеном року, Дисциплински тужилац ће донети одлуку о дисциплинској пријави на основу расположивих доказа.

**Члан 176.**

По приспећу изјашњења пријављеног адвоката или пропуштања подношења изјашњења, односно доставе додатних објашњења и доказа од подносиоца пријаве, дисциплински тужилац одлучује решењем да ли ће подићи оптужницу или одбацити пријаву.

**Члан 177.**

Ако Дисциплински тужилац одбаци пријаву, подносилац пријаве не може преузети гоњење пред Дисциплинским судом Адвокатске коморе Ниш, али може у року од 8 дана од пријема решења о одбачају пријаве уложити приговор Дисциплинском тужиоцу Адвокатске коморе Србијe.

**Члан 178.**

Подигнуту оптужницу са свим доказима Дисциплински тужилац доставља Дисциплинском суду.

Моментом достављања оптужнице Дисциплинском суду, оптужница је ступила на правну снагу.

**Члан 179.**

По пријему оптужнице председник Дисциплинског суда одређује веће које ће одлучивати по поднетој оптужници.

**Члан 180.**

 Веће Дисциплинског суда, у року од 8 дана уз позив за дисциплински претрес оптуженом адвокату доставља оптужницу.

 Против подигнуте оптужнице оптужени адвокат нема право на приговор.

**Члан 181.**

Достављање оптуженом обавља се на адресу седишта адвокатске канцеларије.

У случају да достава не успе, иста ће се још једном поновити, а ако и друга достава не успе, следећа ће се извршити преко огласне табле Адвокатске коморе Ниш.

Протеком осмог дана од дана истицања на огласној табли достава се сматра уредно извршеном.

Уколико оптужени адвокат ангажује браниоца достављање ће бити извршено преко ангажованог браниоца, у складу са овим статутом.

Рокови за жалбу рачунају се од дана достављања оптуженом, а ако има браниоца од дана када је извршена прва достава.

**Члан 182.**

Дисциплински претрес се може одржати у одсутности уредно позваног оптуженог адвоката и његовог браниоца који свој изостанак нису оправдали.

**Члан 183.**

Дисциплински претреси по правилу одржавају се у седишту Адвокатске коморе Ниш.

**Члан 184.**

Након спроведеног дисциплинског претреса, веће Дисциплинског суда доноси пресуду, којом се оптужени адвокат:

1. оглашава кривим,

2. ослобађа од оптужбе, ако се утврди да повреда која је предмет оптужбе не представља лакшу, односно тежу повреду дужности и угледа адвокатуре, или ако постоје околности које искључују дисциплинску одговорност, или ако нема доказа да је оптужени адвокат повреду извршио, или се утврди да дело није учинио,

3. којом се оптужба одбија ако дисциплински тужилац одустане од оптужнице или ако се утврди да је наступила застарелост дисциплинског гоњења.

**Члан 185.**

У пресуди којом се окривљени адвокат оглашава кривим, веће Дисциплинског суда наводи:

1. повреду за које се оглашава кривим, те чињенице и околности које чине лакшу или тежу повреду угледа и дужности адвоката;

2. дисциплинску меру која је оптуженом адвокату изречена;

3. одлуку о трошковима поступка.

Приликом одмеравања и изрицања дисциплинске мере Дисциплински суд узима у обзир степен утврђене одговорности, тежину последица повреде дужности и угледа адвокатуре, субјективне и објективне околности под којима је повреда извршена, насталу штету, побуде, ранију кажњаваност за дисциплинске преступе и материјалне прилике учиниоца.

**Члан 186.**

Одлуком дисциплинског суда одлучује се и о трошковима поступка, које је оптужени адвокат дужан да плати у року од 15 дана од дана правноснажности пресуде.

Трошкови дисциплинског поступка утврђују се у складу са мерилима из одлуке Управног одбора Адвокатске коморе Ниш.

**Члан 187.**

У дисциплинском поступку не може се одлучивати о захтеву за накнаду штете настале извршењем дисциплинске повреде.

**Члан 188.**

Писмени отправак пресуде доставља се оптуженом адвокату, његовом браниоцу и дисциплинском тужиоцу у року од 15 дана од дана закључења дисциплинског претреса.

**9.3. Жалба против првостепене пресуде**

**Члан 189.**

Против пресуде Дисциплинског суда Адвокатске коморе Ниша оптужени адвокат, његов бранилац и дисциплински тужилац могу изјавити жалбу Дисциплинском суду Адвокатске коморе Србије, као другостепеном суду, у року од 8 дана од дана достављања пресуде у поступку за лакше повреде дужности и угледа адвоката, односно у року од 15 дана од дана достављања пресуде у поступку за теже повреде дужности и угледа адвоката

Рок за жалбу рачуна се од дана достављања оптуженом, а ако има браниоца од дана када је извршена прва достава.

Примерак жалбе доставља се противној странци, која може дати одговор у року од 3 дана код поступака за лакше поведе дужности и угледа адвоката, односно у року од 8 дана код поступака за теже повреде дужности и угледа адвоката.

**9.4. Спајање и раздвајање поступка**

**Члан 190.**

О предлогу за спајање или раздвајање поступка одлучује председник Дисциплинског суда.

Против одлуке председника Дисциплинског суда подносилац предлога нема право жалбе.

**Члан 191.** (брише се)

**9.5. Изузеће**

**Члан 192.**

У току трајања дисциплинског поступка може се поднети образложени захтев за изузеће председника већа и чланова већа.

О захтеву за изузеће заменика председника и чланова већа Дисциплинског суда одлучује Председник Дисциплинског суда Адвокатске коморе Ниша.

О захтеву за изузеће председника Дисциплинског суда Адвокатске коморе Ниша одлучује председник Дисциплинског суда Адвокатске коморе Србије.

Захтев за изузеће дисциплинског тужиоца и његових заменика није дозвољен.

Против одлука из овог члана није дозвољена посебна жалба.

 **9.6. Ток поступка**

**Члан 193.**

Дисциплински поступак је хитан.

**Члан 194.**

У случају одлагања главног претреса и у случају промене једног или више чланова већа изведени докази се неће поново изводити, већ ће се записници о изведеним доказима прочитати, осим ако веће другачије не одлучи.

**Члан 195.**

Председник већа одржава ред током главног претреса и овлашћен је да у случају нарушавања реда удаљи са главног претреса лице које нарушава ред.

**Члан 196.** **(брише се)**

**9.7. Извршење дисциплинских одлука**

**Члан 197.**

Председник Дисциплинског суда Адвокатске коморе Ниш доставља дисциплинску пресуду Управном одбору Адвокатске коморе Ниша, у року од осам дана по коначности пресуде Дисциплинског суда Адвокатске коморе Ниша ради спровођења извршења.

**Члан 198.**

Коначну пресуду Дисциплинског суда Адвокатске коморе Ниша, којом је изречена дисциплинска мера брисања из Именика адвоката Адвокатске коморе Ниш, извршава Управни одбор Адвокатске коморе Ниша, по хитном поступку и по службеној дужности.

**Члан 199.**

Управни одбор Адвокатске коморе Ниша, на првој седници по пријему коначне пресуде Дисциплинског суда, извршава пресуду Дисциплинског суда којом је изречена дисциплинска мера брисања из Именика адвоката, доношењем решења о престанку права на бављење адвокатуром у смислу одредбе члана 83. став 1. тачка 4. Закона о адвокатури.

**Члан 200.**

Управни одбор Адвокатске коморе Ниша ће коначну пресуду дисциплинског суда којом је изречена новчана казна са одређеним роком ради извршења - уплате изречене новчане казне и трошкова поступка, по истеку рока за извршење обавезе, извршити подношењем предлога надлежном суду ради извршења - наплатом изречене новчане казне и досуђених трошкова поступка.

**Члан 201.**

Против решења Управног одбора Адвокатске коморе Ниша, којом се утврђује престанак права на бављење адвокатуром, донетим на основу коначне пресуде Дисциплинског суда одговорни адвокат има право жалбе Управном одбору Адвокатске коморе Србије у року од три дана и то ако:

- пресуда Дисциплинског суда није коначна,

- ако је наступила апсолутна застарелост извршења.

**Члан 202.**

По правноснажности решења о брисању из Именика адвоката, односно изреченој новчаној казни изречена дисциплинска мера уноси се у досије осуђеног адвоката.

**9.8. Повреде дужности и угледа адвоката**

**Члан 203.**

Повреде дужности адвоката могу бити теже и лакше.

**Члан 204.**

Лакше повреде дужности и угледа адвокатуре су нарушавање дужности и угледа адвокатуре мањег значаја.

Лакше повреде дужности адвоката су:

1. ако лакше повреди законске обавезе према адвокатском приправнику;

2. ако лакше повреди Кодекс професионалне етике адвоката;

3. изостајање са седница органа Адвокатске коморе у који је изабран или необављање или несавесно обављање дужности у органу или другом телу Адвокатске коморе;

4. неуредно извршавање материјалних обавеза према Адвокатској комори до три месеци.

**Члан 205.**

Под тежом повредом дужности адвоката и угледа адвокатуре сматра се нарушавање дужности и угледа адвокатуре прописаних законом, Статутом Адвокатске коморе Србије, овим Статутом и Кодексом професионалне етике адвоката.

Теже повреде дужности адвоката су:

1.очигледно несавестан рад у адвокатури;

2.пружање правне помоћи у случајевима у којима је адвокат дужан да одбије пружање правне помоћи;

3. бављење пословима који су неспојиви са угледом и независношћу адвокатуре;

4.уговарање награде или накнаде трошкова противно одредбама Тарифе о наградама и накнади трошкова за рад адвоката или тражење награде од странке коју је дужан да заступа бесплатно .

5 одбијање издавања странци, на захтев странке, обрачуна награде и накнаде трошкова за извршене радње и издатке за трошкове;

6. заступање код судова, државних органа и других организација противно закону, Статуту Адвокатске коморе Србије, овом Статуту и Кодексу професионалне етике адвоката;

7. несавесно заступање;

8. невраћање, на захтев, странке списа и докумената;

9. неизвршење и непоступање одлука органа коморе;

11. непоступање по захтеву органа коморе;

12. одговорност органа и носилаца функција за законитост рада органи и/или носиоци функција Адвокатске коморе Ниша, који својим поступањем, иступима у јавности износе нетачне информације или крше Кодекс професионалне етике адвоката или нарушавају углед и положај адвокатуре;

13. поступање адвоката који је члан политичке странке или њеног органа на штету адвокатуре или којом се угрожава њена самосталности и независности;

14. недолично понашање према другом адвокату, адвокатском приправнику, противној или својој странци, суду, сведоку, вештаку, судском тумачу или учеснику у поступку који има својство службеног лица;

15. недостојно понашање у јавним активностима и у приватном животу када је доступан увиду и оцени јавности, којима се наноси штета угледу адвокатуре;

16. давање нетачних података којима се органи коморе доводе у заблуду при доношењу одлука;

17. несавесно вршење послова привременог заменика, или преузиматеља адвокатске канцеларије;

18. несавесно вођење послова и губитак документације странке;

19. задржавање новца наплаћеног за рачун странке;

20. куповина на јавној продаји на којој заступа странку, ствари које су изложене продаји за свој рачун или рачун трећег лица;

21. повреда права адвокатског приправника на пракси у адвокатској канцеларији;

22. омогућавање рада адвокатском приправнику без надзора;

23. стављање печата канцеларије на туђе поднеске;

24. неизвршавање материјалних обавеза према комори дуже од три месеци ;

25. давање изјава у јавности и иступање у јавности срачунато на рекламирање и истицање своје личности;

26. истовремено заступање интереса две странке у поступку када су им интереси супротни;

27. злоупотреба поверења странке коју заступа;

28. нелојално преузимање странке од других адвоката;

29. недостојно иступање пред судом или органом код кога заступа;

30. бављење пословима који не спадају у послове адвокатуре, осим послова дозвољених Законом о адвокатури

31. неоправдано одбијање пружања правне помоћи;

32. заступање пред судовима или другим органима који воде поступак без важеће адвокатске легитимације;

33. заступање пред надлежним правосудним или државним органом под дејством алкохола или наркотика;

35. одавање адвокатске или друге пословне тајне;

36. фалсификовање записника или друге документације;

37. обављање адвокатуре на непосредан или посредан начин за време привременог одсуства или привремене забране бављења адвокатуром;

38. прибављање клијентеле преко посредника;

39. држање филијале адвокатске канцеларије;

40. необавештавање Адвокатске коморе о прекиду или обустави свог рада у року од 30 дана од дана наступања промене;

41. неоправдано изостајање са седница органа Адвокатске коморе Ниша више од три пута узастопно;

42. уколико председник и потпредседник или било ко од чланова Управног одбора Адвокатске коморе Ниша, онемогући сазивање скупштине

43. ако чланови једног органа онемогућавају рад другог органа;

44. тежа повреда Кодекса професионалне етике адвоката;

45. непријављивање промене седишта адвокатске канцеларије;

46. ако адвокат или члан адвокатског ортачког друштва се бави адвокатуром током привремене забране бављења или привременог престанка права на бављење адвокатуром.

47.- непридржавање заједничких мера за заштиту професионалних права и интереса адвоката које су донели Скупштина или Управни одбор

**Члан 206.**

За лакше повреде дужности и угледа адвокатуре може се изрећи опомена или новчана казна, а за теже повреде може се изрећи новчана казна или мера брисања из именика адвоката.

***Застарелост покретања и вођења дисциплинског поступка***

**Члан 206 А(додато)**

Застарелост покретања дисциплинског поступка наступа по протеку шест месеци од сазнања за учињену повреду, а у сваком случају по протеку две године од учињене повреде.

Застарелост вођења дисциплинског поступка наступа по протеку једне године од покретања поступка.

Застарелост се прекида сваком процесном радњом која се предузима ради вођења дисциплинског поступка.

Застарелост се прекида и када адвокат у време док тече рок застарелости учини исто тако тешку или тежу повреду дужности и угледа адвокатуре.

Са сваким прекидом застаревање почиње поново да тече.

Застарелост вођења дисциплинског поступка наступа у сваком случају кад протекну две године од покретања дисциплинског поступка.

Застарелост покретања и вођења дисциплинског поступка за повреду која има обележје кривичног дела наступа кад истекне време одређено за застарелост кривичног гоњења.

Застарелост извршења дисциплинске мере

**Члан 206 Б (додато)**

Застарелост извршења дисциплинске мере наступа по протеку једне године од дана коначности одлуке којом је мера изречена.

Застарелост се прекида сваком радњом која се предузима ради извршења дисциплинске мере.

После сваког прекида застарелости рок почиње поново да тече, а застарелост у сваком случају наступа кад протекну две године од дана коначности одлуке којом је мера изречена.

Брисање изречене дисциплинске мере

**Члан 206 Ц (додато)**

Изречена дисциплинска мера опомена или новчане казне брише се из евиденције Коморе у року од годину дана од дана коначности одлуке дисциплинског суда, уколико адвокат у том року не учини нову повреду дужности и угледа адвоката.

Изречена дисциплинска мера брисања из именика адвоката бриже се из евиденције Коморе протеком двоструког рока који је одређен као период на који се адвокат брише из именика адвоката коначном одлуком дисциплинског суда.

Ако је одлуком дисциплинског суда условљено извршење изречене дисциплинске мере, дисциплинска мера се брише из евиденције Коморе протеком двоструког рока који је одређен као време проверавања и под условом да у периоду проверавања адвокат не учини нову повреду дужности адвоката и угледа адвокатуре.

Рокови одређени за брисање изречених мера почињу да теку од коначности одлуке о изреченој мери.

Решење о брисању изречене дисциплинске мере из евиденције доноси по службеној дужности дисциплински суд Коморе.

 **Наплата новчане казне и трошкова**

**Члан 206 Д(додато)**

Коначна одлука дисциплинског суда има својство извршне исправе у извршном поступку у погледу изречене новчане казне и трошкова дисциплинског поступка.

Средства остварена наплатом новчаних казни представљају приход Коморе.

1. **Неспојиви послови**

**Члан 207.**

Адвокат не сме да се бави пословима који су неспојиви са угледом и независношћу адвокатуре.

Адвокат не може имати другу регистровану самосталну делатност.

Адвокат нема право да заснива радни однос, осим у адвокатском ортачком друштву, да буде статутарни заступник, директор или председник управног одбора у правном лицу, члан или председник извршног одбора банке, заступник државног капитала, прокуриста или лице које има утврђену забрану конкуренције.

Неспојиви послови са угледом и независношћу адвокатуре су и послови посредовања у промету роба и услуга, стечајног управника, ликвидационог управника, судског вештака, судије, јавног тужиоца, јавног правобраниоца, јавног бележника, приватног извршитеља, или послови у чијем обављању може доћи до сукоба интереса.

**11. Престанак права на бављење адвокатуром**

**Члан 208.**

Адвокату престаје право на бављење адвокатуром:

1) на лични захтев, од дана који је одредио у захтеву, а у случају да у захтеву за брисање из именика адвоката није одређен дан престанка права бављења адвокатуром или је одређен дан који претходи дану подношења захтева - од дана доношења одлуке о брисању из именика адвоката;

2) у случају смрти или проглашења за умрлог - даном смрти, односно проглашења за умрлог;

3) у случају потпуног или делимичног лишења пословне способности - од дана правноснажности одлуке надлежног суда;

4) у случају изрицања дисциплинске мере брисања из именика адвоката - од дана коначности одлуке о брисању из именика;

5) у случају изрицања мере безбедности забране бављења адвокатуром у кривичном поступку - од дана правноснажности пресуде надлежног суда;

6) у случају осуде за кривично дело које га чини недостојним за бављење адвокатуром - од дана правноснажности пресуде надлежног суда;

7) у случају осуде за кривично дело на безусловну казну затвора у трајању дужем од шест месеци - од дана ступања на издржавање казне, о чему Адвокатску комору Ниша обавештава суд надлежан за извршавање кривичних санкција;

8) у случају да се не бави адвокатуром непрекидно дуже од шест месеци - од дана доношења коначне одлуке о брисању из именика;

9) у случају заснивања радног односа ван адвокатуре, уписа у регистар предузетника, стицања статуса статутарног заступника, именовања за директора или председника управнога одбора у правном лицу, избора или именовања за члана или председника извршног одбора банке, именовања за заступника државног капитала или за прокуристу - од дана заснивања радног односа, уписа у регистар, именовања или избора;

10) у случају да не закључи уговор о осигурању од професионалне одговорности - од дана доношења коначне одлуке о брисању из именика;

11) у случају да адвокату уписаном у уписник А и уписник Б именика адвоката Адвокатске коморе Ниша, престане својство адвоката или му буде забрањен рад у матичној држави - од дана доношења одлуке надлежног органа матичне државе.

Сматраће се да се адвокат не бави адвокатуром непрекидно дуже од шест месеци, ако у том року нису могле да му се доставе писмена на адресу седишта адвокатске канцеларије или ако у том року не извршава материјалне обавезе према адвокатској комори, што се утврђује одлуком надлежне адвокатске коморе.

У случају престанка права на бављење адвокатуром из чл. 83. Закона о адвокатури, пре покретања поступка утврђења испуњености услова из чл. 83. Закона о адвокатури, надлежни орган Адвокатске коморе Ниша дужан је да достави упозорење адвокату о постојању разлога за брисање и укаже на последице.

Након коначности одлуке о наступању услова за брисање из именика адвоката Адвокатска комора Ниша је дужна да у року од 15 дана од дана наступања неког од разлога за престанак права на бављење адвокатуром из става 1. овог члана, донесе решење о брисању из именика адвоката, спроведе брисање из именика адвоката и именује преузиматеља предмета адвокатске канцеларије.

Ако је адвокат престао да се бави адвокатуром на лични захтев, има право да сам предложи преузиматеља своје адвокатске канцеларије.

Достављање свих писмена спровешће се у складу са одредбом овог Статута о достављању писмена у дисциплинском поступку.

Одредбе овог члана сходно се примењују и на адвокатске приправнике и адвокатске приправнике волонтере.

**Члан 209.**

Решење о брисању из именика адвоката у случајевима из става 1. тачке 1., 2. и 3. претходног члана, доноси председник Адвокатске коморе Ниша У случају брисања из именика адвоката из разлога прописаних чланом 83. став 1. тачка 4. - 11. Закона о адвокатури решење о брисању донеће председник Адвокатске коморе Ниша по коначности одлуке Управног одбора Адвокатске коморе Ниша.

Против одлуке Управног одбора Адвокатске коморе Ниша о испуњености услова за брисање из именика адвоката из става 2. овог члана, дозвољена је жалба Управном одбору Адвокатске коморе Србије у року од 15 дана од дана пријема.

Против решења о брисању из именика адвоката из става 2. овог члана дозвољена је посебна жалба Управном одбору Адвокатске коморе Србије.

**Члан 210.**

Решење о брисању адвокатског приправника и адвокатског приправника волонтера из одговарајућег именика адвокатских приправника доноси Председник адвокатске коморе Ниша.

У случају брисања из именика адвоката доноси се и решење о брисању адвокатских приправника и адвокатских приправника волонтера запослених код тог адвоката.

Против решења о брисању из именика адвокатских приправника и адвокатских приправника волонтера дозвољена је жалба у року од 15 дана од дана пријема Управном одбору Адвокатске коморе Србије.

**Члан 211.( брише се)**

**ПРАВА И ДУЖНОСТИ АДВОКАТА**

**Члан 212.**

Адвокат је дужан:

1. да се стварно и стално бави адвокатуром;
2. да правну помоћ пружа стручно и савесно, у складу са Законом, Статутом Адвокатске коморе Србије, овим Статутом и Кодексом професионалне етике адвоката;
3. да чува адвокатску тајну;
4. дa у прoфeсиoнaлнoм рaду и у привaтнoм живoту кojи je дoступaн jaвнoсти чувa углeд aдвoкaтурe
5. да Адвокатској комори плаћа чланарину и измирује све друге материјалне обавезе.
6. да стално стиче и усавршава знања и вештине потребне за стручно, независно, самостално, делотворно и етично обављање адвокатске службе, у складу са програмом стручног усавршавања који доноси Адвокатска комора Ниша.
7. да aдвoкaтскoм припрaвнику, који је код Адвоката на приправничкој вежби, oбeзбeди одговарајуће услoвe зa рaд и oбуку у склaду сa сврхoм припрaвничкe вежбе и прaксe, да спроводи план и програм обуке и да надзире његов рад и стручно усавршавање.
8. да Адвокатској комори пријави сваку своју и статусну промену адвокатског приправника који се налази на приправничкој вежби и пракси код њега.

**Члан 213.**

Адвокат има право да се адвокатуром бави на целој територији Републике Србије.

Адвокат има право да се адвокатуром бави и на територији стране државе, у складу са потврђеним међународним уговорима и прописима те државе о праву на рад страних адвоката.

**Члан 214. БРИШЕ СЕ**

**Члан 215. ( постојећи чл.214 )**

Адвокат слободно одлучује да ли ће прихватити пружање правне помоћи, осим у случајевима предвиђеним Законом о адвокатури, Статутом Адвокатске коморе Србије, овим Статутом и Кодексом професионалне етике адвоката.

Адвокат не може одбити пружање правне помоћи ако га као заступника или браниоца у складу са законом постави суд, други државни орган или Адвокатска комора, осим ако постоје разлози предвиђени Законом о адвокатури, Статутом Адвокатске коморе Србије, овим Статутом и Кодексом професионалне етике адвоката.

**Члан 216 . ( постојећи чл.215 )**

Aдвoкaт je дужaн дa oдбиje пружaњe прaвнe пoмoћи:

1. aкo je у истoj прaвнoj ствaри зaступao супрoтну стрaнку;
2. aкo je биo aдвoкaтски припрaвник у aдвoкaтскoj кaнцeлaриjи у кojoj сe у истој правној ствари зaступa или je зaступaнa супрoтнa стрaнкa;
3. aкo je члaн или je биo члaн зajeдничкe aдвoкaтскe кaнцeлaриje или aдвoкaтскoг oртaчкoг друштвa у кojимa сe у истoj прaвнoj ствaри зaступa или je зaступaнa супрoтнa стрaнкa;
4. aкo je у истoj прaвнoj ствaри пoступao кao носилац правосудне функције или службeнo лицe у држaвнoм oргaну, органу територијалне аутономије или органу јединице локалне самоуправе;
5. aкo су интeрeси стрaнкe кoja трaжи прaвну пoмoћ у супрoтнoсти сa њeгoвим интeрeсимa или интeрeсимa њeгoвих блиских срoдникa, сaрaдникa или других странака, а што се прописује Статутом Адвокатске коморе Србије, овим статутом и Кодексом професионалне етике адвоката;
6. ако постоје оправдани разлози предвиђени Кодексом професионалне етике адвоката и
7. у другим случajeвимa утврђeним зaкoнoм, Статутом Адвокатске коморе Србије, овим Стaтутом и Кoдeксoм професионалне етике адвоката.

**Члан 217.** ( постојећи чл.216 )

Адвокат је дужан да, у складу са Законом о адвокатури, Статутом Адвокатске коморе Србије, овим Статутом и Кодексом професионалне етике адвоката, чува као професионалну тајну и да се стара да то чине и лица запослена у његовој адвокатској канцеларији, све што му је странка или његов овлашћени представник поверио или што је у предмету у коме пружа правну помоћ на други начин сазнао или прибавио, у припреми, током и по престанку заступања.

Обавеза чувања адвокатске тајне није временски ограничена.

Обавеза чувања адвокатске тајне је гарантовано људско право странке.

Начин чувања адвокатске тајне и поступање у вези са адвокатском тајном ближе се уређују Кодексом професионалне етике адвоката.

**Члан 218.** ( постојећи чл.217 )

Aдвoкaтa мoжe зaмeнити aдвoкaтски припрaвник зaпoслeн у њeгoвoj кaнцeлaриjи или други aдвoкaт, све у складу са законским прописима.

Зa прoпустe aдвoкaтскoг припрaвникa oдгoвара aдвoкaт кoд кoгa je aдвoкaтски припрaвник зaпoслeн.

**Члан 219. ( постојећи чл.218 )**

Адвокат има право на награду и накнаду трошкова за свој рад, у складу са Тарифом о наградама и накнадама трошкова за рад Адвоката, коју доноси Управни одбор Адвокатске коморе Србије.

Обрачун о награди и накнади трошкова адвоката представља веродостојну исправу у извршном поступку.

**Члан 220. ( постојећи чл.219 )**

Забрањено је рекламирање адвоката, заједничке адвокатске канцеларије и адвокатског ортачког друштва.

Забрана рекламирања и допуштени начин представљања ближе се уређују Кодексом професионалне етике адвоката.

**Члан 221. ( постојећи чл.220 )**

Адвокат има право да бира и да буде биран у органе Адвокатске коморе Србије и органе Адвокатске коморе Ниша.

Адвокат има право да, у складу са Статутом Адвокатске коморе Србије и овим Статутом, учествује у раду органа Адвокатске коморе Србије и Адвокатске коморе Ниша, у складу са њиховим статутима и другим актима Адвокатске коморе Србије и Адвокатске коморе Ниша.

**Члан 222. ( постојећи чл.222 )**

Адвокат је дужан да стави свој потпис и печат на сваку исправу, поднесак и допис који је саставио.

**Члан 223.**

Адвокат је дужан да на згради у којој се налази његова адвoкaтска кaнцeлaриjа имa истaкнуту тaблу кoja сaдржи нaзив: „Адвoкaт” и имe и прeзимe aдвoкaтa.

Адвокат – страни држављанин на табли истиче назив професије и на језику матичне државе.

**Члан 224.**

Aдвoкaт имa пeчaт кojи сaдржи нaзив: „aдвoкaт”, имe и прeзимe aдвoкaтa и aдрeсу седишта aдвoкaтскe кaнцeлaриje.

**Члан 225.**

Адвокат може да има само једну адвокатску канцеларију.

Aдвoкaт мoжe пружaти прaвну пoмoћ сaмo у свojoj aдвoкaтскoj кaнцeлaриjи, осим када заступа на расправама, претресима, увиђајима, реконструкцијама, преговорима или на закључењу правних послова или на другим местима када то природа посла захтева.

Изузетно, због посебних околности случаја и природе правне помоћи, адвoкaт мoжe пружити прaвну пoмoћ и у стaну или пoслoвнoj прoстoриjи странке.

Aдвoкaт је дужан да пријави прoмeну сeдишта свoje aдвoкaтскe кaнцeлaриje на територије Адвокатске коморе у рoку oд 15 дaнa oд дaнa прoмeнe сeдиштa.

У адвокатској канцеларији не може да се обавља било каква друга делатност осим послова судског тумача.

**Члан 226.**

Адвокатска канцеларија по свом изгледу и уређењу мора бити у складу са значајем и угледом адвокатуре и условима неопходним за чување адвокатске тајне.

Разговор са странком је поверљивог карактера и њему могу присуствовати адвокат, странка, адвокатски приправник или лице запослено у адвокатској канцеларији и лице са чијим се присуством сагласи странка.

Адвокат је дужан да списе води уредно и тачно, да их чува на начин који обезбеђује поштовање адвокатске тајне.

**Члан 227.**

По престанку заступања адвокат је дужан да, на захтев странке, истој преда све списе и исправе из њеног предмета.

**Члан 228.**

Адвокат је дужан да чува списе и исправе странке у складу са Правилником о чувању архивске грађе у адвокатским канцеларијама и адвокатским ортачким друштвима и Листом категорија регистратурског материјала у адвокатским канцеларијама и адвокатским ортачким друштвима.

**ПРАВА И ДУЖНОСТИ АДВOКАТСКИХ ПРИПРАВНИКА**

**И АДВOКАТСКИХ ПРИПРАВНИКА ВОЛОНТЕРА**

**Члан 229.**

Адвокатски приправник има право на одговарајуће услове рада и на обуку у складу са сврхом приправничке вежбе и праксе и планом и програмом приправничке обуке који доноси Адвокатска комора Ниша.

Зa врeмe припрaвничкe вежбе и праксе aдвoкaтски припрaвник имa прaвo нa зaрaду и oстaлa прaвa из рaднoг oднoсa, у складу са зaкoнoм и угoвoрoм о раду, осим ако праксу обавља на основу уговора о волонтерској вежби и пракси

**Члaн 230.**

Aдвoкaтски припaвник je дужaн дa рaди пo упутствимa и у oквиру oвлaшћeњa дoбиjeних oд aдвoкaтa кoд кoгa je нa припрaвничкoj пракси, осим ако су ова супротна Уставу, закону, Статуту Адвокатске коморе Србије, овом Статуту и Кодексу професионалне етике адвоката.

Прeд држaвним oргaнoм или другим лицeм aдвoкaтски припрaвник мoжe дa зaмeњуje сaмo aдвoкaтa кoд кoгa je нa припрaвничкoj вежби и пракси. како у случају када тај адвокат заступа, тако и у случају када тај адвокат замењује другог адвоката, у складу са законом.

Када један адвокат замењује другог адвоката посредством свог приправника, адвокатски приправник је дужан да, под условима из става 1. овог члана, поступа по налозима замењиваног адвоката.

Aдвoкaтски припрaвник нe мoжe сaмoстaлнo да се бави пoслoвима aдвoкaтурe.

 Нa aдвoкaтскoг припрaвникa сходно се примењују oдрeдбe Зaкoнa о адвокатури, Статута Адвокатске коморе Србије, овог Статута и Кодекса професионалне етике адвоката o дужнoстимa и дисциплинскoj oдгoвoрнoсти aдвoкaтa.

 На адвокатске приправнике волонтере сходно се примењују одредбе Закона о адвокатури, Статута Адвокатске коморе Србије, овог Статута и Кодекса професионалне етике адвоката о адвокатским приправницима, као и посебни прописи о волонтерском раду

**Члaн 231.**

Адвокатском приправнику престаје статус приправника ако ни после две године од стицања права на полагање правосудног испита не положи правосудни испит.

Након положеног правосудног испита приправнички стаж може трајати најдуже још годину дана, али не дуже од рока из става 1. овог члана.

Пo истeку рoкa из става 1. и 2. овог члaнa, Адвокатска комора по службеној дужности доноси решење о брисању приправника из Именика aдвoкaтских припрaвникa.

**Члан 232.**

На адвокатске приправнике волонтере сходно се примењују одредбе Закона о адвокатури, Статута Адвокатске коморе Србије, овог Статута и Кодекса професионалне етике адвоката, као и посебни прописи о волонтерском раду.

За време приправничког стажа адвокатски приправник волонтер нема права из чл. 59 став2. Закона о адвокатури.

**ОСИГУРАЊЕ ОД ПРОФЕСИОНАЛНОГ РИЗИКА**

**Члан 233.**

Адвокат је дужан да закључи уговор о обавезном осигурању од професионалне одговорности са организацијом регистрованом за ову врсту осигурања.

Адвокатска комора Ниша може закључити колективни уговор о обавезном осигурању од професионалне одговорности, коме могу приступити сви адвокати уписани у њен Именик адвоката.

**Члан 234.**

Уговор о индивидуалном или колективном осигурању адвоката закључује се на период од годину дана и осигурани период почиње сваког 17. маја у години. Уговорени износ осигурања не може бити нижи од минималне суме осигурања коју утврђује Адвокатска комора Србије.

Уколико се адвокат определи за закључење уговора о колективном осигурању од професионалне одговорности адвоката, исти мора уплатити на пословни рачун Адвокатске коморе Ниша износ годишње премије осигурања једнократно, или под условима из уговора о колективном осигурању.

У случају да се адвокат определи за закључење уговора о индивидуалном обавезном осигурању од професионалне одговорности, дужан је да о томе достави доказ до 17. маја текуће године.

**Члан 235.**

Ако су сви чланови адвокатског ортачког друштва закључили уговор о индидвиудуалном осигурању од професионалне одговорности, сматраће се да је адвокатско ортачко друштво испунило услов из члана 48., став 1. Закона о адвокатури.

Адвокатско ортачко друштво је дужно да о осигурању свих чланова адвокатског ортачког друштва достави писмену изјаву Адвокатској комори Србије о сагласности, као и овлашћење Адвокатској комори Србије да може у њихово име и за њихов рачун да закључи уговор о колективном осигурању за наредну годину, најкасније до 31.12. текуће године.

Уколико адвокатско ортачко друштво не достави изјаву и овлашћење из претходног става овог члана у остављеном року, сматраће се да се определило за закључење уговора о индивидуалном обавезном осигурању од професионалне одговорности и дужно је да најкасније до 17.05. текуће године достави доказ о закљученом уговору о обавезном осигурању од професионалне одговорности према минимално прописаним условима из одлуке Управног одбора Адвокатске коморе Србије.

**Члан 236.**

Адвокати и адвокатска ортачка друштва могу да имају и додатно осигурање од професионалне одговорности.

**Члан 237.**

Уколико адвокат има неизмирене материјалне обавезе према Адвокатској комори, не може закључити уговор о осигурању од професионалне одговорности преко колективне полисе осигурања.

**Члан 238.**

Адвокат – страни држављанин, који је уписан, или који је поднео захтев за упис у Именик адвоката – страних држављана Уписник А или Уписник Б, мора закључити уговор о осигурању од професионалне одговорности у Републици Србији уколико полиса о осигурању у матичној држави не покрива евентуалне штете у обављању адвокатуре на територији Републике Србије.

Доказ о осигурању од професионалне одговорности адвокат – страни држављанин мора достављати сваке пословне године.

Адвокат – страни држављанин не може бити осигуран полисом о колективном осигурању адвоката држављана Републике Србије.

У случају да адвокат – страни држављанин не испуњава обавезе у погледу осигурања од професионалне одговорности адвоката, на њега се примењују одредбе о престанку права на бављење адвокатуром из Закона о адвокатури и из овог Статута.

**АДВОКАТСКА АКАДЕМИЈА**

**Послови Адвокатске академије Адвокатске коморе Ниша:**

**Члан 239**

Адвокатска академија:

1) доноси програм сталне опште, посебне и специјализоване обуке адвоката;

2) доноси програм опште и посебне обуке адвокатских приправника, дипломираних правника и лица запослених у адвокатским канцеларијама и адвокатским ортачким друштвима;

3) утврђује стратешко планирање и доноси основни план и јединствене стандарде рада за спровођење програма из тач. 1. овог става;

4) доноси посебне планове за спровођење програма из тач. 1. овог става;

5) организује и спроводи сталну општу, посебну и специјализовану обуку из тач. 1) овог става;

6) утврђује мерила за стицање звања ментора и предавача;

7) именује и разрешава менторе и предаваче;

8) одређује накнаду за рад ментора и предавача;

9) успоставља и одржава сарадњу са домаћим и страним установама, организацијама и удружењима исте или сродне делатности;

10) издаје стручну литературу, приручнике друге публикације;

11) обавља издавачко аналитичке послове и сарађује са научним установама;

12) систематски прикупља податке који су од значаја за њен рад, а нарочито о спровођењу и резултатима обуке и води документационо информациони центар;

13) прикупља и обрађује судску праксу;

14) обавља и друге послове у складу са циљевима свог оснивања, овим статутом и општим актима Коморе и Адвокатске академије.

***Организација:***

**Члан 240**

Циљеве и послове из члана 239. овог Статута Адвокатска академија остварује непосредно.

***Органи:***

**Члан 241**

Органи Адвокатске академије Адвокатске коморе Ниша су Програмски савет и Декан.

У органе Адвокатске академије Адвокатске коморе Нише може бити изабран адвокат који испуњава један од следећих услова:

- најмање 15 година праксе у адвокатури, или

- који има академско звање доктора наука.

***Програмски савет******:***

**Члан 242**

Програмски савет је стручни орган Адвокатске академије Адвокатске коморе Ниша.

Чланове Програмског савета чине Декан, по положају, и по 1 (један) представник сваке адвокатске заједнице у саставу Адвокатске коморе Ниш.

Мандат чланова Програмског савета траје 4 године и може се једном поновити.

Програмски савет:

1) предлаже програме сталне, посебне и специјалистичке обуке;

2) предлаже програме специјалистичког испита;

3) предлаже програме за менторе и предаваче;

4) бира из реда својих чланова председника Програмског савета;

5) доноси пословник о свом раду;

6) обавља и друге послове у складу са Статутом и општим актима Адвокатске коморе Ниша и Адвокатске академије Адвокатске коморе Србије.

**Декан**

**Члан 243**

Декан је извршни орган Адвокатске академије Адвокатске коморе Ниша.

Мандат Декана траје четири године и може се једном поновити.

Декан:

1) представља Адвокатску академију;

2) извршава одлуке Управног одбора Адвокатске коморе Ниша;

3) координира и организује рад Адвокатске академије;

4) учествује у раду Програмског савета;

5) подноси Управном одбору Адвокатске коморе Ниша редовне месечне и годишње извештаје о свом раду и раду Адвокатске академије и одељења ове Академије;

6) обавља и друге послове у складу са Статутом и општим актима Адвокатске коморе Ниш и Адвокатске академије.

Декана у његовом одсуству замењује члан Програмског савета кога он овласти.

**Средства и услови за рад:**

**Члан 244**

Средства за рад Адвокатске академије Адвокатске коморе Ниша обезбеђују се из средстава Адвокатске коморе Ниш.

Услове за рад Адвокатске академије Адвокатске коморе Ниша обезбеђује Адвокатска комора Ниша.

**АДВОКАТСКИ ИСПИТ**

**Члан 245.**

Полагање адвокатског испита је обавезно за све кандидате пре подношења захтева за упис у Именик адвоката.

Адвокатски испит се састоји из провере знања Закона о адвокатури, Кодекса професионалне етике адвоката, Статута Адвокатске коморе Србије, овог Статута, адвокатске тарифе, као и провере познавања међународних прописа који се односе на адвокатску професију.

Кандидат који није положио адвокатски испит стиче право на поновно полагање по протеку рока од 60 дана од неуспелог полагања.

Програм адвокатског испита утврђује Управни одбор Адвокатске коморе Ниша у складу са програмом адвокатског испита који утврђује Управни одбор Адвокатске коморе Србије.

**Члан 246.**

Управни одбор Адвокатске коморе Ниша образује Комисију за полагање адвокатског испита и именује председника, заменика председника и чланове Комисије.

Комисија за полагање адвокатског испита састоји се од 6 чланова и то: председника, заменика председника , 2 члана и 2 заменика чланова комисије.

За председника и члана Комисије за полагање адвокатског испита може бити именован адвокат који испуњава следеће услове:

1. најмање 15 година непрекидног стажа у адвокатури пре именовања,
2. да је пре именовања најмање 1 мандат радио у органима Адвокатске коморе Србије или Адвокатске коморе Ниша,
3. да није дисциплински кажњаван у периоду од 10 година које непосредно претходе именовању,
4. да није кривично осуђиван за кривично дело које би га чинило недостојним за бављење адвокатуром и
5. да није члан органа политичке странке.

Мандат чланова комисије за полагање адвокатског испита траје 3 године и може се поновити .

**Члан 247.**

Начин рада и одлучивања Комисије за полагање адвокатског испита спроводи се у складу са Правилником за полагање адвокатског испита Адвокатске коморе Србије.

**Члан 248.**

Уверење о положеном адвокатском испиту издаје Адвокатска комора Ниша на основу извештаја Комисије за полагање адвокатског испита.

 Уверење о положеном адвокатском испиту потписују председник Комисије за полагање адвокатског испита и председник Адвокатске коморе Ниш.

**Члан 249.**

Кандидати сносе трошкове полагања адвокатског испита.

Висина накнаде за полагање адвокатског испита плаћа се према одлуци Управног одбора Адвокатске коморе Србије.

Из средстава накнаде обезбеђују се средства за техничку припрему и организовање испита, рад испитивача и издавање уверења.

**АДВОКАТСКА ЛЕГИТИМАЦИЈА И ЛЕГИТИМАЦИЈА АДВОКАТСКОГ ПРИПРАВНИКА**

**АДВОКАТСКА ЛЕГИТИМАЦИЈА**

**Члан 250.**

Адвокатска комора Ниша, на дан положене адвокатске заклетве, доноси решење о упису у Именик адвоката и издаје адвокатску легитимацију.

Адвокатска легитимација оверена за текућу годину служи као доказ својства адвоката.

Адвокатска легитимација садржи: име и презиме адвоката, његову фотографију, редни број уписа у Именик адвоката, дан, месец и годину уписа у Именик адвоката, важење адвокатске легитимације, као и друге податке од значаја за утврђивање својства адвоката предвиђене општим актом Адвокатске коморе Србије.

**ЛЕГИТИМАЦИЈА АДВОКАТСКОГ ПРИПРАВНИКА**

**Члан 251.**

Адвокатска комора Ниша, на дан положене заклетве адвокатског приправника, доноси решење о упису у Именик адвокатских приправника и издаје легитимацију адвокатског приправника.

Легитимација адвокатског приправника садржи: име и презиме адвокатског приправника, име и презиме Адвоката код кога је адвокатски приправник на вежби и пракси његову фотографију, редни број уписа, дан, месец и годину уписа у Именик адвокатских приправника, важење легитимације адвокатског приправника, као и друге податке од значаја за утврђивање својства адвокатског приправника предвиђене општим актом Адвокатске коморе Србије.

**МАТЕРИЈАЛНО И ФИНАНСИЈСКО ПОСЛОВАЊЕ АДВОКАТСКЕ КОМОРЕ НИША**

**МАТЕРИЈАЛНО ПОСЛОВАЊЕ**

**Члан 252.**

Адвокатска комора Ниша се самостално финансира.

Средства Адвокатске коморе Ниша су непокретности, инвентар и приходи.

**Члан 253.**

Материјално пословање Адвокатске коморе Ниша врши се на основу годишњег плана прихода и расхода који утврђује Управни одбор Адвокатске коморе, најкасније до дана усвајања годишњег рачуна Адвокатске коморе за претходну пословну годину.

**Члан 254.**

Извори финансирања Адвокатске коморе Ниша су:

1. чланарина и други доприноси чију висину утврђује Управни одбори Адвокатске коморе Ниша,
2. уписнина и накнада за упис у Именик адвоката као и друге накнаде,
3. приходи од донација,
4. износи наплаћених новчаних казни у дисциплинском поступку,
5. други приходи.

**Члан 255.**

Одлука Адвокатске коморе о висини дуговања по основу чланарине, висине трошкова уписа и других редовних и ванредних материјалних обавеза адвоката према Aдвокатској комори има својство веродостојне исправе у извршном поступку.

**Члан 256.**

Адвокатска комора Ниша располаже средствима у складу са Законом и Статутом.

Адвокатска комора Ниша средства може употребити за:

1. своје редовне активности;
2. прибављање имовине и имовинских права;
3. чланарину Адвокатској комори Србије и међународним организацијама;
4. зараде запослених у стручној служби;
5. регулисање обавезе према осигуравајућој кући са којом закључу Уговор о колективном осигурању Адвоката
6. помоћ адвокатима и њиховим породицама који су остали без најнужнијих средстава;
7. хуманитарне сврхе;
8. друге сврхе у складу са Законом и Статутом.

**ФОНДОВИ АДВОКАТСКЕ КОМОРЕ НИША**

**Члан 257.**

Адвокатска комора Ниша може оснивати фондове на основу одлуке Скупштине Адвокатске коморе Ниша.

Фондови послују према правилнику који доноси Скупштина Адвокатске коморе Ниша приликом оснивања фонда.

**Члан 258.**

Фондови се оснивају из средстава Адвокатске коморе Ниша, накнада адвоката чију висину утврђује Скупштина Адвокатске коморе Ниша , донација, поклона и других средстaва.

О пријему поклона и донација одлучује Управни одбор Адвокатске коморе Ниша.

**ОПШТИ АКТИ**

**Члан 259.**

Општи акти Адвокатске коморе Ниша су:

1. Статут,

2. Правилник о Адвокатској академији са програмом рада,

3. Правилник о чувању архивске грађе у адвокатској канцеларији и адвокатској комори,

4. Пословник о раду Скупштине,

5. Пословник о раду Управног одбора,

6. Правилник о признањима,

7. Правилник о рачуноводству,

8. Правилник о систематизацији радних места и о раду за стручну службу Адвокатске коморе Ниша,

9. Правилник о заштити на раду, заштити од пожара,

10. Пословник о раду Савета.

11. Правилник о раду заједница адвоката

12. као и сва друга акта која регулишу статус, права, обавезе, одговорности и положај Адвоката чланова Адвокатске коморе Ниш, њених органа и носилаца функције органа адвокатских приправника и адвокатских приправника волонтера

**Члан 260.**

Иницијативу за доношење или измену или допуну Статута или другог општег акта може поднети сваки орган Адвокатске коморе Ниша или једна од заједница адвоката у саставу Адвокатске коморе Ниша или 1/3 од укупног броја представника у Скупштини Адвокатске коморе Ниша.

Управни одбор Адвокатске коморе Ниша одлучује о прихватању иницијативе за измену или допуну Статута Адвокатске коморе или другог општег акта Адвокатске коморе Ниша.

**Члан 261.**

Уколико Управни одбор Адвокатске коморе Ниша прихвати иницијативу за измену или допуну Статута или другог општег акта, формираће Комисију која ће урадити текст нацрта Статута или другог општег акта.

Управни одбор Адвокатске коморе Ниша утврђује нацрт измена и допуна Статута или другог општег акта и доставља на јавну дискусију свим адвокатима Адвокатске коморе и то преко председника заједницама адвоката у саставу Адвокатске коморе Ниша на уобичајен, пригодан и поган начин.

Јавна расправа о нацрту из става 2. овог члана траје 30 дана од дана доношења одлуке Управног одбора Адвокатске коморе Ниша о утврђивању нацрта измена или допуне Статута другог општег акта Адвокатске коморе Ниша.

**Члан 262.**

Након завршетка јавне расправе, Управни одбор Адвокатске коморе Ниша утврђује предлог измена или допуна Статута или другог општег акта и предлаже председнику Адвокатске коморе Ниша да сазове Скупштину ради одлучивања о предлогу за доношење, измену или допуну Статута или другог општег акта Адвокатске коморе Ниша.

Управни одбор Адвокатске коморе Ниша приликом утврђивања предлога из става 1. овог члана разматра мишљења, примедбе и предлоге из јавне расправе и образлаже разлоге за неусвајање одређених примедби и предлога.

**Члан 263.**

Скупштина Адвокатске коморе Ниша приликом претреса предлога за доношење, измену или допуну Статута или другог општег акта поступа са примедбама и предлозима по процедури прописаној за амандмане.

Скупштина Адвокатске коморе Ниша одлуку о усвајању предлога Статута или предлога измена и допуна Статута Адвокатске коморе доноси апсолутном већином – 50% плус 1, представника у Скупштини Адвокатске коморе.

Статут Адвокатске коморе Ниша, као и његове измене и допуне, објављују се у „Службеном листу града Ниша“ и ступају на снагу осмог дана од дана објављивања, осим ако примена није одложена за неки други тренутак самим актом.

**Члан 263 а.**

Управни одбор Адвокатске коморе одлуку о усвајању, измени или допуни других општих аката доноси већином гласова присутних чланова Управног одбора.

Други општи акти Адвокатске коморе Ниша, као и измене и допуне истих, објављују се на огласној табли и интернет-страници Адвокатске коморе.

**ЈАВНОСТ РАДА АДВОКАТСКЕ КОМОРЕ НИША**

**Члан 264.**

Јавност рада обезбеђује се одржавањем јавних седница свих органа Адвокатске коморе Ниша, обавештавањем о одржавању седница, истицањем преко огласне табле Адвокатске коморе Ниша, објављивањем извештаја и информација о раду органа Адвокатске коморе Ниша, интернет-презентацијом, као и другим подобним средствима електронске комуникације.

**Члан 265.**

Најмање једанпут годишње органи Адвокатске коморе Ниша састављају и подносе писмене извештаје о свом раду Скупштини Адвокатске коморе Ниша.

**Члан 266.**

Обавештавање чланства о раду и о битним активностима органа Адвокатске коморе Ниша и заједница адвоката у саставу адвокатске коморе Ниша, врши се личном доставом, писаним путем, истицањем акта о сазиву на огласној табли и преко интернет-сајта као и другим подобним средствима електронске комуникације.

**Члан 267.**

Адвокатска коморе Ниша има презентацију на интернету.

**БИБЛИОТЕКА**

**Члан 268.**

Адвокатска комора Ниша има библиотеку у којој прикупља и чува стручну литературу.

Начин пословања библиотеке уређује се општим актом који доноси Управни одбор Адвокатске коморе Ниша.

Књижни фонд се састоји од стручних и других књига и листова, као и од стручних електронских записа који се воде у Адвокатској комори Ниша као библиотека коморе.

Адвокатска комора Ниша води регистар библиотеке, а Управни одбор одлучује о набавци стручних књига, листова и електронских записа, као и о пријему донација за библиотеку.

**ПРАЗНИЦИ И ПРИЗНАЊА**

**Члан 269.**

"Дан адвокатуре Србије" је 28. фебруар, као дан доношења првог Закона о јавним правозаступницима из 1862. године.

Програм прославе "Дана адвокатуре Србије" утврђује Управни одбор Адвокатске коморе Ниша.

**Члан 270.**

У знак признања адвокатима за постигнуте изузетне резултате у вршењу адвокатуре, за унапређење њеног развоја, као и онима ван адвокатуре који су својим личним доприносом утицали на развој и напредак адвокатуре, додељују се награде и признања.

Награде које додељује Адвокатска комора Ниша могу бити новчане и у виду поклона.

Признања која додељује Адвокатска комора Ниша су захвалнице, повеље и плакете.

Признања из овог члана додељују се адвокатима на седници Скупштине Адвокатске коморе Ниша у години у којој адвокат стиче услов за доделу признања.

Уз признање из претходходног члана Адвокатска комора Ниша додељује и значке: сребрну, златну и платинасту.

**СТРУЧНА СЛУЖБА АДВОКАТСКЕ КОМОРЕ НИША**

**Члан 271.**

Служба Адвокатске коморе Ниша обавља административно-стручне и помоћне послове.

Запослени у служби имају сва права утврђена позитивним прописима и одлукама органа Адвокатске коморе Ниша.

Услови за заснивање радног односа у Служби Адвокатске коморе Ниша ближе се уређују Правилником о систематизацији радних места или уговором о раду.

**ПРЕЛАЗНЕ И ЗАВРШНЕ ОДРЕДБЕ**

**Члан 272.**

Функција чланова органа Адвокатске коморе Ниша и представника у Адвокатској комори Србије након ступања на снагу измена и допуна овог Статута наставиће се до истека мандата на који су изабрани.

**Члан 273.**

Адвокати који даном ступања на снагу измена и допуна овог Статута обављају послове који су неспојиви са адвокатуром дужни су да се у року од 3 месеца од дана ступања на снагу изјасни да ли ће наставити са бављењем адвокатуром.

Адвокати који су до усвајања измена и допуна овог Статута изабани за носиоце функције или чланове органа у Адвокатској комори Србије или Адвокатској комори Ниша дужни су да се изјасне у року од 3 месеца од усвајања измена и допуна овог Статута о томе коју ће функцију вршити.

**Члан 274.**

Измене и допуне Овог статута ступају на снагу осмог дана од дана објављивања у Службеном листу града Ниша.

**Члан 274.а**

Председник АК коморе Ниш дужан да је објави пречишћен текст овог Статута у року од 30 дана од дана од дана објављивања у Службеном листу града Ниша на званичној интернет страници Адовактске коморе Ниш.

 **ПРЕДСЕДНИК**

 **АДВОКАТСКЕ КОМОРЕ НИШ**

 **Гордан М. Пантић,с.р.**

Објављен у Службеном листу града Ниш број *-------------------------*